title: Pluumi

text: "Superpluumi" on pluumi, jonka litosfäärin alla oleva leveä yläosa voi olla halkaisijaltaan 1 500–3 000 km tai suurempi.


title: Pluumi

text: Joulukuussa vuonna 2003 Princetonin yliopiston tutkija Raffaella Montelli esitteli tutkimuksen, jossa oli analysoitu maanjäristysaalloista saatua tomografista dataa uudella tavalla. Tutkimuksen mukaan pluumit jakautuisivat kahteen ryhmään pluumien syvyyden perusteella. Ainakin kuusi pluumia ulottuu alempaan vaippaan: Ascension, Azorit, Kanariansaaret, Pääsiäissaari, Samoa ja Tahiti, Havaijin osalta ollaan melko varmoja.


title: Pluumi

text: "Plume"-sana englannin kielessä tarkoittaa (esimerkiksi tulivuoresta) kohoavaa savupatsasta, jonka leveys kasvaa sen kohotessa: "plume of smoke".


title: Battlefield 2: Modern Combat

text: Battlefield 2: Modern Combat on Digital Illusions CE:n kehittämä ja EA Gamesin julkaisema "Battlefield"-pelisarjaan kuuluva ensimmäisen persoonan ammuntapeli. Peli on julkaistu PlayStation 2:lle, Xboxille ja Xbox 360:lle.


title: Battlefield 2: Modern Combat

text: Peli on vastine Microsoft Windowsille julkaistulle "Battlefield 2:lle". Ulkonäöltään ja aiheeltaan pelit ovat lähes samanlaiset, ja sotaa käydään Yhdysvaltojen, Kiinan, kuvitteellisen Lähi-idän koalition ja Euroopan unionin välillä. Yksinpelissä pelaaja taistelee Kazakstanin hallinnasta ohjaten vuorotellen Kiinan, Naton ja Euroopan joukkoja. Pelissä on yli 50 asetta sekä 30 maa-, meri- ja ilma-ajoneuvoa, kuten humvee ja UH-60 Black Hawk.


title: Battlefield 2: Modern Combat

text:
Kampanja sisältää 20 tehtävää, joissa pelataan kullakin joukkueella (NATO, Kiina, EU). Kampanjassa ei pääse pelaamaan MEC-joukkueella.
Tehtävissä pitää puolustaa tiettyjä paikkoja tietyssä ajassa, räjäyttää paikkoja ja kerätä tietoa. Yksinpelissä on tarkoitus kerätä tähtiä joilla saa paremman arvon ja avata erilaisia aseita eri sotilas tyypeille (Assault, Sniper, Engineer, Support, Special Ops), joilla kaikilla on omat erikoisuutensa. Tehtävät pitää suorittaa alusta loppuun, sillä kesken tehtävän ei voi tallentaa. Tehtävän päätyttyä tulee taulukko pisteistä ja bonuksista (kuten mitalit). Erilaisia tapoja hankkia tähtiä on tehdä hyvää tiimityötä, tehdä tehtävä mahdollimman nopeasti sekä mahdollisimman pienillä menetyksillä ja niin edelleen.


title: Battlefield 2: Modern Combat

text: Challenge-moodi sisältää noin 20 tehtävää, joista kaikki eivät ole suoraan pelattavissa, vaan niitä pitää avata pääsemällä kampanjatehtäviä läpi. Challengessa on kolme erilaista tyyliä: Race (sotilaiden kuljettamista sekä tietyn radan ajamista ja ampumista), Hotswap (”hotswappailua” sotilaasta toiseen) ja Weapon (vihollisten tuhoamista). Challengen läpäisemisestä on ansaittavissa enintään kolme tähteä (kampanjassa kymmenen).


title: Battlefield 2: Modern Combat

text: Yksinpelissä on myös muita boonuksia kuten tehtäviä, jotka sisältävät esimerkiksi tiettyjen asioiden tuhoamista ja mitallien keräämistä.


title: Battlefield 2: Modern Combat

text: Samassa verkkopelissä voi olla jopa 24 pelaajaa. Conquest-pelimuodossa osapuoli, jolla on vähemmän tukikohtia hallussaan, menettää jatkuvasti resurssipisteitä eli lippuja. Yksi pelin erä kestää noin 20 minuuttia tai siihen asti, että toisen osapuolen resurssipisteet ovat kuluneet loppuun. Capture the Flag eli lipunryöstö on pelimuoto, jossa toinen osapuoli yrittää saada pisteitä viemällä vihollisen lipun omaan tukikohtaan.


title: Battlefield 2: Modern Combat

text: Verkkopelissä on kuitenkin havaittu muutamia bugeja (ns. glitchejä) eli ohjelmointivirheitä: joistakin seinistä pääsee läpi, ja serverit kaatuilevat itsestään. Pelaajat ovat oppineet hyödyntämään bugeja omiin tarkoituksiinsa. Joitakin bugeja on jälkeenpäin korjattu, esimerkiksi ”quickswitch”-bugi, joka mahdollisti esimerkiksi tarkkuuskiväärin ja haulikon käytön sarjatuliaseena. Nykyään pelin servereillä liikkuu myös hakkereita, jotka voivat hakkeroida toisen tilin tai klaanin lähettämällä tälle ystäväpyynnön sekä jäädyttää toisen pelaajan ruudun, jolloin on käynnistettävä uudelleen.


title: Battlefield 2: Modern Combat

text: Pelin verkkopelaaminen Xboxilla loppui 15. huhtikuuta 2010 ja Xbox 360:lla 11. elokuuta 2011.


title: Aseiden käyttö

text: Aseiden käyttö on Iain M. Banksin kirjoittama tieteiskirja. Kirjan päähenkilö Cheradenine Zakalwe on antisankari, joka työskentelee agenttina Kulttuurin "erityisolojen" jaoksessa. Erityisolojen jaos on hajanainen organisaatio, joka suorittaa salaisia ja jopa moraalisesti arveluttavia tehtäviä Kulttuurin päämäärien ajamiseksi. Kirja kuvaa Cheradeninen motiiveja ja toimia kaksinaismoraalisessa Kulttuurissa. Cheradeninen sosiopaattiset piirteet aiheuttavat huomattavia erimielisyyksiä, mutta hänet palkataan kykyjensä vuoksi suorittamaan tietyntyyppisiä tehtäviä. Tämän lisäksi Cheradenine yrittää selvitellä ajatuksiaan menneisyyden traumoista, jotka vainoavat häntä jatkuvasti ja jotka voidaan ajatella kirjan lähtökohdaksi. Kirja on pääosin jännitystä ja avaruusoopperaa.


title: Kadima

text:
Kadima (, "Eteenpäin") on 21. marraskuuta 2005 perustettu israelilainen keskustalainen sionistinen puolue. Vuoden 2006 vaaleista lähtien se oli maan valtapuolue saatuaan 29 paikkaa 120-paikkaisessa knessetissä. Myös vuoden 2009 vaaleissa puolue sai eniten paikkoja, mutta jäi oppositioon.
Kadimalla on noin 74 000 rekisteröitynyttä jäsentä, joista 14 000 Israelin arabeja.


title: Kadima

text: Kadima on keskustalainen puolue, jonka aatteet pohjautuvat liberalismiin ja juutalaiseen nationalismiin eli sionismiin. Israelin politiikassa Kadiman keskustalaisuuden määrittelee paljolti sen suhtautuminen Israelin turvallisuuspolitiikkaan ja palestiinalaiskysymykseen, joissa se ei kannata oikeiston tiukkuutta ja ehdottomuutta tai Suur-Israel-tavoitteita. Erityisesti Ehud Olmert määritteli puheenjohtajakautenaan "yksipuolisen Israelin rajojen määrittelyn", jota on pyritty toteuttamaan suurin piirtein vuoden 1967 rajoja noudattavalla Israelin turvallisuusmuurilla. Kadima on myös valmiimpi yhteistyöhön Työväenpuolueen kanssa kuin Likud, mutta kuitenkin torjuu vasemmiston sosialistiset ajatukset. Netanjahun johdolla Likudin politiikka taloudenkin osalta on ollut konservatiivisempaa, kun taas Kadima on luottanut liberalismiin.


title: Kadima

text: 28. marraskuuta 2005 esiteltiin luonnoksen omaisesti Kadiman tavoitteet ja aatteet:Puolueen perustamiseen ja aatteisiin johtamat tapahtumat ovat paljolti riippuvaisia Ariel Sharonin ajatuksista ja poliittisesta toiminnasta 2000-luvun alkuvuosina.


title: Kadima

text: Helmikuussa 2001 Ariel Sharonin johtama oikeistolainen Likud-puolue muodosti "kansallisen yhtenäisyyden hallituksen" yhdessä Työväenpuolueen kanssa. Oikeisto vaati Ariel Sharonin johdolla tiukempia toimia uudelleen alkaneen intifadan kukistamiseksi ja lopulta tilanne johti Työväenpuolueen eroon hallituksesta ja uusiin vaaleihin tammikuun lopulla 2003. Sharon muodosti helmi-maaliskuussa uuden oikeistohallituksen, johon kuuluivat Likudin lisäksi Kansallinen uskontopuolue, Shinui ja Kansallinen liitto. Toukokuussa 2003 Sharon hyväksyi tiekarttasuunnitelman ja hän alkoikin pikkuhiljaa aloittaa neuvottelut Mahmud Abbasin kanssa. Sharonin kallistuminen rauhanomaisen ja poliittisen ratkaisun tielle johti Likudin oikeistolaisten hallituskumppanien, Kansallisen liiton ja Kansallisen uskontopuolueen, eroon hallituksesta kesäkuussa ja marraskuussa 2003. 6. kesäkuuta 2004 Sharonin hallitus hyväksyi suunnitelman yksipuolisesta vetäytymisestä kokonaan Gazasta ja neljästä siirtokunnasta Länsirannalla. Sharonin käskystä 9480 juutalaista karkotettiin näiltä alueilta. Viimeiset Israelin joukot vetäytyivät Gazasta 12. syyskuuta ja kymmenen päivää myöhemmin neljä siirtokuntaa Länsirannalla oli purettu.


title: Kadima

text: Tämän suunnitelman toteuttamisen myötä Sharon joutui avoimeen välirikkoon oikeiston, rabbien ja siirtokuntalaisten. Äänestyksessä Sharon kuitenkin onnistui saamaan 52 prosentin ääniosuudella Likudin taakseen. Likudin oikeistosiiven johtaja Benjamin Netanjahu oli jo aiemmin eronnut hallituksesta protestina yksipuoliselle vetäytymiselle ja pyrki puoluekokouksessa syrjäyttämään Sharonin.


title: Kadima

text: Joulukuussa 2004 Sharon erotti Shinuin viisi ministeriä näiden äänestettyä hallituksen budjettia vastaan. Lopulta tammikuussa 2005 perustettiin uusi kansallisen yhtenäisyyden hallitus Työväenpuolueen tullessa hallitukseen. Tästä alkoi Sharonin ja Työväenpuolueen lähentyminen toisiaan.


title: Kadima

text: Gazasta vetäytymisestä lähtien Sharon ja hänen tukijansa Likud-puolueessa olivat joutuneet avoimeen yhteenottoon oikeiston kanssa. Lopulta syyskuussa 2005 14 kansanedustajasta koostunut Likudin maltillinen siipi "Acharayut Leumit" ("Kansallinen vastuu") irrottautui puolueesta muodostaen oman eduskuntaryhmänsä. Benjamin Netanjahun johtama oikeistosiipi vaati Acharayut Leumitin erottamista puolueesta.


title: Kadima

text: Tilanne oli Sharonille erittäin paha. Samaan aikaan, kun Sharon oli toimintakyvytön kahtiajakautuneessa puolueessaan, hänen tärkeä liittolaisensa Shimon Peres syrjäytettiin 9. marraskuuta Työväenpuolueen johdosta niukasti äänestyksessä. Uusi Työväenpuolueen puheenjohtaja Amir Peretz vaati ensitöikseen Sharonin hallituksessa istuvia työväenpuoluelaisia eroamaan hallituksesta. Peretz halusi palauttaa Työväenpuolueen sosialistiselle linjalle, mikä taas vaati hänen mukaansa heti ensimmäiseksi yhteistyön katkaisemista oikeistolaisen Likudin kanssa. Näin ollen kaikki Työväenpuolueet edustajat jättivät hallituksen 11. marraskuuta. Tässä vaiheessa Sharon menetti viimeisenkin tukensa. Uuden puolueen perustaminen alkoi näyttää välttämättömältä, jos Sharon aikoi saada jatkettua uutta rauhanpolitiikkaansa, jossa tarkoituksena oli asettaa lopulliset rajat Israelille ja luopua laajenemistavoitteista.


title: Kadima

text: Lopulta 21. marraskuuta Ariel Sharon ilmoitti eroavansa Likudista sekä perustavansa uuden keskustalaisen ja liberaalin puolueen, jonka nimeksi piti tulla oikeusministeri Tzipi Livnin ehdotuksen mukaisesti "Kansallinen vastuu". Sharon ilmoitti, että idea uuden puolueen perustamisesta syntyi yhdessä yössä, mutta Avigdor Yitzhakin mukaan tätä oli suunniteltu jo useita kuukausia. Seuraavana päivänä uudessa puolueessa oli Sharonin tukijoiden mukaan 150 jäsentä. 24. marraskuuta puolue rekisteröitiin, mutta yllättäen nimellä "Kadima" ("Eteenpäin"). "Kadima" on yleinen heprean sana, mutta se on myös Israelin armeijan hyökkäyshuuto ja sitä on käytetty aiemminkin eri sionistisissa yhteyksissä, joten uuden puolueen nimellä oli israelilaisille merkityksensä.


title: Kadima

text: Suurin osa näistä 150 jäsenestä oli Likudista eronneita. Hetimmiten puolueeseen liittyi merkittäviä israelilaisia kansanedustajia, kuten Ehud Olmert, Tzipi Livni, Meir Sheetrit, Gideon Ezra, Roni Bar-On, Omri Sharon ja Avraham Hirschson. Ministereistä liittyivät Ruhama Avraham, Majalli Wahabi, Eli Aflalo, Marina Solodkin, Ze'ev Boim ja Yaakov Edri. Pian liittyi myös Työväenpuolueeseen kuuluneita, kuten entinen ministeri ja Israelin ammattiliiton Histadrutin entinen puheenjohtaja Haim Ramon.


title: Kadima

text: Varsinainen uutispommi Israelin politiikassa tapahtui 30. marraskuuta, kun Shimon Peres ilmoitti liittyvänsä Kadimaan ja eroavansa Työväenpuolueesta 60 vuoden jäsenyyden jälkeen.


title: Kadima

text: 20. joulukuuta 2005 Benjamin Netanjahu valittiin Likudin puheenjohtajaksi. Tässä vaiheessa sillä oli knessetissä 27 paikkaa, kun vuoden 2003 vaaleissa se oli saanut 38 paikkaa. Likud kuitenkin onnistui pitämään suurimman puolueen paikkansa paljolti sen ansiosta, että vaalikauden aikana pienempiä oikeistolaisia puolueita oli liittynyt siihen.


title: Kadima

text: Ariel Sharon sai aivoverenvuodon 18. joulukuuta 2005 vain kuukausi puolueen perustamisen jälkeen. Virkaatekeväksi pääministeriksi nousi valtiovarainministeri Ehud Olmert, joka oli ollut maltillisen siiven edustajana Likudin puoluehallituksessa ja siten Sharonin tärkeä liittolainen sekä luottomies. Ensitöikseen Olmert ilmoitti, että parlamenttivaalit pidettäisiin 28. maaliskuuta Sharonin suunnitelmien mukaisesti. Puolue uhkasi hajota johtohahmonsa myötä alkutekijöihinsä, mutta Olmert alkoi käydä keskusteluja Likudista eronneiden Kadiman johtohenkilöiden kanssa yrittäen vakuuttaa, ettei näiden kannattaisi palata takaisin Likudiin. Samoin hän keskusteli Shimon Peresin kanssa, jottei tämä palaisi Työväenpuolueeseen. Sharonin sairasteluiden takia oltiin arveltu, että Shimon Peresistä tulisi uusi puolueen puheenjohtaja, mutta entiset Likudin jäsenet eivät olleet valmiita kuitenkaan menemään niin pitkälle. Esimerkiksi mielipidetiedusteluiden mukaan Kadima olisi saanut 42 paikkaa knessetissä ja Olmertin johdolla 40.


title: Kadima

text: 4. tammikuuta 2006 Ehud Olmertista tuli Israelin pääministeri, koska Ariel Sharon ei ollut pystynyt hoitamaan virkaansa 100 päivään. 16. tammikuuta Ehud Olmert valittiin Kadiman puheenjohtajaksi. 24. huhtikuuta Olmert ilmoitti kannattavansa itsenäistä palestiinalaisvaltiota sekä totesi, että Israelin olisi luovuttava osasta Länsirantaa pitääkseen valtion juutalaisenemmistöisenä. Samoin hän esitteli äänestäjille ajatuksensa Israelin rajojen vakiinnuttamisesta, mikä tarkoittaisi Länsirannan siirtokuntien purkamista ja keskittämistä suuriksi asutuskokonaisuuksiksi vuoden 1967 rajalinjalle. Israelin valtion rajoja siis supistettaisiin. Olmert kuitenkin ilmoitti myös, ettei "Israel luopuisi historiallisesta oikeudestaan koko Israelin maahan".


title: Kadima

text: Kadima oletetusti voitti 28. maaliskuuta 2006 pidetyt Israelin ennenaikaiset parlamenttivaalit. Kadima sai 29 paikkaa knessetin 120:stä paikasta, kun taas Likud sai vain 12 paikkaa. Yhtenäinen Likud oli saanut 38 paikkaa aikanaan vuoden 2003 vaaleissa. Työväenpuolueen ja Meimadin liitto sai 19 paikkaa. Kadima nousi maan suurimmaksi puolueeksi suvereenisti vain muutama kuukausi perustamisensa jälkeen, vaikka sille vielä ollut kovin erikoista vaalikampanjaa tai puoluekoneistoa. Toisaalta voitto ei ollut niin totaalinen kuin muutamaa päivää ennen vaaleja tehdyt mielipidetiedustelut olivat lupailleet. Niissä Kadimalle ennustettiin parhaimmillaan 36 tai 37 paikkaa. Kadima sai ääniä niin Työväenpuolueelta kuin Likudiltakin. Äänestysvilkkaus oli historiallisen alhainen, vain 63,6 prosenttia.


title: Dennis Potter

text:
Dennis Potter (17. toukokuuta 1935 – 7. kesäkuuta 1994) on kaikkien aikojen maineikkaimpia englantilaisia televisiokäsikirjoittajia. Hänen läpimurtonsa oli 1930-luvulle sijoittuva draamasarja "Pennejä taivaasta" (1978), jossa hän persoonallisella tavalla nivoo kuvatun ajan iskelmiä juonenkuljetukseen. Hän kuoli syöpään.
Laulava salapoliisi. Like 1991.


title: Dennis Potter

text: Dennis Potter ja kirjoittajan kutsumus. Helsingin sanomat. 22.1.1997.


title: Dennis Potter

text: The Telegraph -lehden muistokirjoitus 8.6.1994.


title: Pat Morita

text: Noriyuki "Pat" Morita (森田 沢之, 28. kesäkuuta 1932 Isleton, Kalifornia – 24. marraskuuta 2005 Las Vegas, Nevada) oli yhdysvaltalais-japanilainen näyttelijä. Hänet tunnetaan parhaiten karate-opettajan roolistaan yhdysvaltalaisissa "Karate Kid" -elokuvissa. Sarjan ensimmäisestä osasta Morita oli myös ehdolla parhaan miessivuosan Oscar-palkintoon.


title: Nuori Yrittäjyys

text: Nuori Yrittäjyys ry (NY) on suomalainen voittoa tavoittelematon järjestö, joka tarjoaa yrittäjyyteen ja oma-aloitteiseen kansalaisuuteen kannustavia opinto-ohjelmia nuorille. NY pyrkii tavoitteisiinsa tarjoamalla yrittäjyys- ja kuluttajakasvatusta tukevia ohjelmia 7–25-vuotiaille nuorille. Ohjelmat toteutetaan kouluissa osana opetusta.Yhdistys toimii yhdessä liike-elämän kanssa ja saa rahoituksensa yrityksiltä, säätiöiltä sekä projektikohtaista julkista rahoitusta.


title: Nuori Yrittäjyys

text: NY:n tarjoama "Yrittäjyyskasvatuksen polku" on kymmenen opinto-ohjelman kokonaisuus, joka tarjoaa käytännönläheisiä yhteistyömuotoja nuorten yrittäjyysasenteen, työelämävalmiuksien sekä taloudenhallinnan vahvistamiseen. NY-ohjelmat tukevat opetusta eri kouluasteilla opetussuunnitelman tavoitteiden mukaisesti. Toimintaperiaatteensa mukaan NY tukee oppilaitoksia sen koordinoimien ohjelmien käytössä, järjestää koulutusta ja tuottaa opetusmateriaalia koulujen ja oppilaitosten käyttöön.


title: Nuori Yrittäjyys

text: Nuori Yrittäjyys ry on osa kansainvälistä JA-YE (Junior Achievement – Young Enterprise) -verkostoa, joka on maailman laajin yrittäjyys- ja kuluttajakasvatusta nuorille tarjoava organisaatio. Verkosto tavoittaa vuodessa yli kymmenen miljoonaa oppilasta 121 maassa. JA-YE Europen verkosto tavoittaa vuodessa yli kolme miljoonaa oppilasta 39 maassa.


title: Nuori Yrittäjyys

text: NY:n toimintakielet ovat suomi ja ruotsi. Voittoa tavoittelemattoman yhdistyksen toiminta alkoi Suomessa vuonna 1995.


title: Nuori Yrittäjyys

text: Suomessa on käytössä seuraavat opetusohjelmat perusasteelta korkea-asteelle:


title: Nuori Yrittäjyys

text: JA-YE Alumni Finland ry (puhekielessä Jalumny) on itsenäinen nuorten ylläpitämä yhdistys, joka on perustettu Nuori Yrittäjyys ry:n yrittäjyyskasvatusohjelmien käyneille nuorille.


title: Nuori Yrittäjyys

text: NY Vuosi yrittäjänä on suunnattu peruskoulun 9.-luokkalaisille sekä lukion ja ammatillisen toisen asteen opiskelijoille. Ohjelma suoritetaan osana oppilaitoksen opetusta. Opinto-ohjelmassa perustetaan lukuvuoden ajaksi oikealla rahalla toimiva miniyritys (NY-yritys). Oppilaat käyvät lukuvuoden aikana läpi yrityksen kaikki vaiheet perustamisesta yrityksen lopettamiseen.


title: Nuori Yrittäjyys

text: Nuoret saavat oma-aloitteisesti suunnitella yrityksensä liikeidean sekä toteuttaa sen mukaista yritystoimintaa lukuvuoden ajan. Lukuvuoden aikana yrityksen pyörittämisen lisäksi tehdään toimintasuunnitelma ja osavuosiraportti, esitellään oma yritys alueellisilla NY Uskalla Yrittää -semifinaalitapahtumissa ja laaditaan tilinpäätös ja toimintakertomus. Vuoden lopuksi valitaan parhaiten menestynyt yritys kansallisessa NY Uskalla Yrittää -finaalissa, johon valitaan alueiden parhaat yritykset.


title: Nuori Yrittäjyys

text: NY-yritys tarjoaa nuorille oppimisympäristön, jossa nuoret voivat kokeilla opittujen taitojen hyödyntämistä käytännössä. Opittavat taidot syntyvät tekemällä oppimisen kautta ja itse oivaltaen.


title: Nuori Yrittäjyys

text: Lukuvuonna 2014–2015 NY Vuosi yrittäjänä -ohjelmaan osallistui yli 4 000 nuorta eri puolilta Suomea ja NY-yrityksiä perustettiin lukuvuoden aikana lähes 1 500.


title: Nuori Yrittäjyys

text: Oppimistavoitteet NY Vuosi yrittäjänä -ohjelmassa:


title: Stefano Baldini

text: Stefano Baldini (s. 25. toukokuuta 1971 Castelnovo di Sotto, Italia) on italialainen kestävyysjuoksija, jonka päämatkana on maraton. Hän on olympiavoittaja, kaksinkertainen Euroopan-mestari ja kaksinkertainen MM-pronssimitalisti.


title: Stefano Baldini

text: Vuonna 1996 Baldini voitti puolimaratonin maailmanmestaruuden Palma de Mallorcalla ajalla 1.01.17. Kaksi vuotta myöhemmin Budapestin EM-kisoissa hän voitti EM-kultaa maratonilla.


title: Stefano Baldini

text: Vuoden 2001 MM-kisoissa Edmontonissa Baldini saavutti maratonilla pronssia, samoin kaksi vuotta myöhemmin MM-kisoissa 2003 Pariisissa.


title: Stefano Baldini

text: Vuoden 2004 Ateenan olympiakisoissa rankalla, perinteisellä Marathonista Ateenaan kulkevalla reitillä Baldini saavutti taktisesti järkevällä juoksulla olympialaisten kultamitalin ajalla 2:10.55, puolen minuutin erolla toiseksi tulleeseen Yhdysvaltojen Mebrahtom Keflezighiin. Vuoden 2005 MM-kisoissa Helsingissä Baldini joutui keskeyttämään, mutta vuotta myöhemmin Göteborgin EM-kisoissa hän voitti uransa toisen Euroopan-mestaruuden. Pekingin olympialaisissa 2008 hän oli 12:s ajalla 2.13.25, mutta Barcelonan EM-kisoissa 2010 hän keskeytti.


title: Stefano Baldini

text: Baldinin ennätys maratonilla on 2:07.22, minkä hän juoksi Lontoon maratonilla vuonna 2006. Hän on 176 senttimetriä pitkä ja painaa 58 kilogrammaa.


title: Stefano Baldini

text: Baldini ilmoitti lokakuussa 2010 lopettavansa kilpaurheilun.


title: Mafia (albumi)

text: Mafia on heavy metal -yhtye Black Label Societyn albumi vuodelta 2005. Laulaja/kitaristi Zakk Wylde on sanoittanut ja säveltänyt kaikki kappaleet.


title: Mafia (albumi)

text: Albumilta on julkaistu singlenä kappaleet "Suicide Messiah", "Fire It Up" ja "In This River". Zakk Wylde soittaa live-esiintymisissä kappaleen "In This River" yleensä "Dimebag" Darrell Abbotin kunniaksi, vaikka kappale on tehty ennen hänen kuolemaansa. Dimebag tuli kuuluisaksi 1990-luvulla metalliyhtyeessä Pantera ja yhtyeen hajoamisen jälkeen Damageplanissa.


title: Susanna Laaksonen

text: Susanna Laaksonen (s. 2. huhtikuuta 1970 Taivassalo) on suomalainen käsikirjoittaja, joka on kirjoittanut muun muassa Pelkovaara-nimisen televisiosarjan, sekä ollut mukana kirjoittamassa Käenpesä- ja Salatut elämät -sarjoja. Lisäksi hän on kirjoittanut muun muassa näytelmiä (esimerkiksi Tumma Nainen helsinkiläiseen KokoTeatteriin), lyhytelokuvan Cataract, runoja, ja toimittanut Tuuhea-nimistä verkkolehteä.


title: Eero Pilkama

text: Eero Ilmari Pilkama (s. 3. helmikuuta 1943 Helsinki) on suomalainen toimittaja. Hän toimi MTV Oy:n toimitusjohtajana vuosina 1984–1999. Vuonna 1999 hän jäi eläkkeelle. Pilkama on naimisissa televisio-ohjaaja Inkeri Pilkaman kanssa.


title: ÄWPK – Älywapaa palokunta

text: Älywapaa palokunta eli "ÄWPK" on vuosina 1984–1985 valmistunut Mainostelevision ja Reword Ky:n tuottama 17-osainen viihdeohjelma.


title: ÄWPK – Älywapaa palokunta

text: Sarjan käsikirjoittivat Pertti Reponen ja Kai Sievers salanimillä Alan Dorkin ja Kai Dorkin. Ohjauksesta vastasivat Timo Ryymin ja Hannu Seikkula. Sarjan laulut ja musiikin sävelsi Aarno Raninen salanimellä George Romain.


title: ÄWPK – Älywapaa palokunta

text: Ensimmäinen jakso esitettiin 23. tammikuuta 1984. Ohjelmaa esitettiin kerran kuukaudessa. Kevätkaudella 1984 esitysaika oli maanantai klo 19.30–20.30. Syksystä 1984 lähtien ohjelmaa esitettiin lauantaisin klo 22.15–23.15.


title: ÄWPK – Älywapaa palokunta

text:
Ohjelmasta muistetaan erityisesti Heikki Kinnusen esittämä mies, joka kyseli ""Joks Viljo läks?"" ja "Onks Viljoo näkyny?" Samasta sketsin aiheesta on tehty myös elokuva "Onks Viljoo näkynyt" (1988). Heikki Kinnunen on kertonut sarjan sketsien taustoista Jukka Annalan teoksessa "Toopelivisio" (Teos, 2006).Kristiina Elstelä tuli sarjaan mukaan (29. syyskuuta 1984) Titta Jokisen jäädessä äitiyslomalle sekä uudelleen Leo Lastumäen jäädessä pois mainossopimuksen vuoksi, mikä aiheutti sen, että hän ei voinut yhtä aikaa esiintyä sekä mainoskampanjassa että televisiossa.
31. elokuuta 1985 esitetty ohjelma oli "Hyvästi ÄWPK" -niminen koosteohjelma, joka sisälsi ohjelmassa esitettyjä parhaita sketsejä.


title: ÄWPK – Älywapaa palokunta

text: Tupakkaa polttava, verkkopaitaan ja sinisiin verkkareihin pukeutunut mies kävelee paikalle Koskenkorva-pullo taskussa, ja kyselee vastaantulevilta ihmisiltä ""Onks Viljoo näkynyt?"". Mies kommentoi lyhytsanaisesti ihmisten vastauksiin esimerkiksi tyyliin ""Aha!"" tai ""Joopajoo".". Sketsien lopussa hän kävelee pois paikalta ja toteaa ""No, lycka till!"".


title: ÄWPK – Älywapaa palokunta

text: Heppu on "naistenmies", joka seurustelee lukuisten naisten kanssa yhtä aikaa. Hän itse kyllä toteaa olevansa "yhden naisen mies". Heppu viettää aikaa naisten luona, ja silloin kun hän kyllästyy tai hänet hylätään, hän vaihtaa naista. Hänellä on suuri avainnippu, jossa on kaikkien naisten asuntojen avaimet. Yksi elämän tärkeimmistä henkilöistä hänellä on äiti, johon hän turvautuu tarvittaessa.


title: ÄWPK – Älywapaa palokunta

text: Hepulla on samantyylinen hiuskampaus kuin Elvis Presleyllä, ja pitkät pulisongit. Hän pukeutuu yleensä takkiin, kauluspaitaan ja housuihin.


title: ÄWPK – Älywapaa palokunta

text: Vaaleaan popliinitakkiin pukeutunut pipopäinen outo mies juttelee bussipysäkillä olevien ihmisten kanssa. Mies kertoo itsestään uskomattomia asioita ja ihmeellisiä teorioita, välillä hokien ""Eikö olekin mielenkiintoista?"". Miehellä on mukana muistikirja, johon hän kirjoittaa kaikki hänelle tärkeät asiat, ja esittelee mielellään ihmisille sen sisältöä. Bussipysäkillä olevat ihmiset pitävät miehen kertomia asioita uskomattomina, ja yrittävät keinolla millä hyvänsä olla kuuntelematta tai lähteä pois paikalta. Nämä sketsit olivat sarjan suosituimpia, varsinkin nuorison keskuudessa hokema ""Eikö olekin mielenkiintoista?"", tuli tunnetuksi.


title: ÄWPK – Älywapaa palokunta

text: Muita sketsijatkumoita:MTV3 ja Pan Vision julkaisivat 18. huhtikuuta 2007 sarjasta DVD:n "Älywapaa palokunta – Onks Viljoo näkyny?", joka sisältää 9 jaksoa vuodelta 1984. Toinen DVD julkaistiin 27. elokuuta 2008 ja se sisältää sarjan loput jaksot.


title: Burjaattien šamanismi

text: Burjaattien alkuperäinen uskonto, jota paikoin vieläkin harjoitetaan, on šamanismin eräs muoto. Burjaattien keskuudessa on vallinnut käsitys, että henget valitsivat šamaanin ("böö") tehtäväänsä. Šamaanilla tuli kuitenkin olla myös šamaani-"udha" ("udha" voi tarkoittaa sielua, nuolta ja šamaaniperimystä). Sen saattoi periä esi-isiltä eli isän tai äidin suvussa eläneiltä šamaaneilta tai sen saattoi saada taivaasta ("hereer udha"). Entisaikaan šamaanikokelaan tuli käydä läpi useita initaatiokokeita, ja saavutettuaan yhdeksännen tason hän sai arvonimen "zaarin". Šamaanin kuoltua hänet voitiin "haudata" erityisen telineen päälle ("aranga") tai polttohaudata, mikä ei kuitenkaan ollut yleistä. Vainajaa kuljettanut hevonen teurastettiin ja lihat jaettiin saattoväen kesken.


title: Burjaattien šamanismi

text: Burjaattišamaanin välineistö oli varsin runsas ja monipuolinen, mutta kaikki šamaanit eivät omistaneet täydellisiä varusteita. Niihin kuului rautakruunu ("majhabra"), jossa oli sarvet ja pieniä tiukuja. Rumpu ("khese") symboloi šamaanin ratsua, jolla hän kykeni matkaamaan yliseen ja aliseen maailmaan. Viitta ("orgoj"), joka tehtiin yleensä sinisestä silkkikankaasta, kuului vain tehtäväänsä vihityille šamaaneille. Nauhoilla koristettu ruoska ("tasuur") symboloi šamaanin voimaa. Burjaateille tyypillisiä šamaanin sauvoja oli kolmenlaisia: hevosta esittävä ("morin hörbö") sauva, käärmesauva ("mogoj hörbö") ja ihmishahmoinen ("hun hörbö") sauva. Sauva vihitään käyttöön uhraamalla lammas sauvan isäntähengelle ja värjätään sauva verellä tai punaisella savella, jolloin se burjaattien ja Siperian tataarien käsityksen mukaan herää eloon. Sauva oli šamaanien apuväline matkoilla ja osoitti hänen initaationsa asteen. Tehtäväänsä vihittävä kokelas saa aluksi kaksi puista sauvaa, joista oikeassa kädessä olevaa pidetään miehisenä ja vasemmassa kädessä olevaa naispuolisena. Rautasauvan šamaani saa viidennen initaationsa jälkeen, eli myös sauvan materiaali kuvastaa kantajansa taitoja. Tärkeisiin apuvälineisiin kuuluivat myös pyöreä pronssipeili ("toli") ja uhrialttarina toiminut pieni pöytä ("sere").


title: Queen Elizabeth -luokka (lentotukialus)

text: Queen Elizabeth -luokka on kahden Britannian Kuninkaallisen laivaston rakenteilla olevan aluksen muodostama lentotukialusluokka. Näistä ensimmäinen, "HMS Queen Elizabeth", kastettiin 4. heinäkuuta 2014 ja sen on määrä aloittaa palveluskäytössä vuonna 2017 ja olla operatiivisessa valmiudessa 2020. Toinen, "HMS Prince of Wales", on tarkoitus laskea vesille 2017 ja ottaa palvelukseen 2020. Nato-kokouksessa Walesissa 5. syyskuuta 2014 pääministeri vahvisti toisen aluksen valmistumisen, mikä päätti vuosia kestäneen arvailun mahdollisesta peruutuksesta.


title: Queen Elizabeth -luokka (lentotukialus)

text: Puolustusministeri Des Browne julkisti alusten hankintasuunnitelman 5. heinäkuuta 2007, mikä päätti vuosia jatkuneen keskustelun liian kalliista hankinnasta ja Britannian telakkateollisuuden uudelleen järjestelystä. Sopimus allekirjoitettiin 3. heinäkuuta 2008 BAE Systems Surface Fleet Solutionsista ja VT Groupin VT Shipbuildingista muodostetun BVT Surface Fleetin kanssa. Uusi yhtiö oli ollut hallituksen ehtona sopimuksen tekemiselle. Projektin kustannuksiksi laskettiin 6,2 miljardia puntaa.


title: Queen Elizabeth -luokka (lentotukialus)

text: Alun perin oli tarkoitus käyttää lyhyen nousumatkan pystysuoraan laskeutuvaa (STOVL, engl. myös "jumpjet") F-35B-hävittäjää ja alus jättää varustamatta katapultilla ja pysäytysvaijereilla. Katapultteja käytetään perinteisesti höyryllä, mutta luokka on turbiinikäyttöinen.


title: Queen Elizabeth -luokka (lentotukialus)

text:
Puolustusministeriöllä on kuitenkin ollut epäilyksiä F-35B:n suorituskyvystä, etenkin kyvystä palata alukselle aselastissa, mikä on tärkeää Royal Navyn käyttäessä hävittäjiä lähinnä laivastohävittäjäroolissa.
Merivoimien AWACS-koneita on saatavissa vain katapultilla lähtevinä versioina, joten ilman katapulttia aluksilla olisi käytettävä helikoptereihin asennettuja tutkia, joita ei ole tuolloin olemassa.


title: Queen Elizabeth -luokka (lentotukialus)

text:
Vuoden 2010 puolustuspoliittinen dokumentti "Strategic Defence and Security Review 2010" linjasi että vain yksi tukialuksista otettaisiin käyttöön; toinen jätettäisiin varalle tai myytäisiin.
Koska aluksien halutaan olevan myös yhteensopivia liittolaisten lentokaluston kanssa, tullaan niihin asentamaan katapultit ja pysäytysvaijerit.
Tämä mahdollistaisi myös F-35:n tukialusversion käytön.


title: Queen Elizabeth -luokka (lentotukialus)

text: Kun alusten hinta oli kaksinkertaistunut alkuperäisestä budjetista, puolustusministeri Philip Hammond ilmoitti 2012 peruuttaneensa päätöksen F-35B:n hankkimisesta F-35C:n sijaan ja että molemmat alukset viimeisteltäisiin STOVL-koneille sopiviksi hyppyrillä.


title: Queen Elizabeth -luokka (lentotukialus)

text: Strategic Defence and Security Review 2015 vahvisti että molemmat alukset tulisivat käyttöön ja toiseen lisättäisiin valmiudet maihinnousujoukoille. Raportti myös vahvisti 128 F-35-koneen tilauksen, joista 24 olisi käytössä vuoteen 2023 mennessä.


title: Kirkkonummen Nyrkkeilykerho

text: Kirkkonummen Nyrkkeilykerho (KNK) on Kirkkonummella vuodesta 1976 lähtien toiminut nyrkkeilyseura. Oma nyrkkeilykerho Kirkkonummelle tuli nyrkkeilyjaoston erottua Kirkkonummen Urheilijoista (KirkU).


title: Kirkkonummen Nyrkkeilykerho

text: Kirkkonummen Nyrkkeilykerhon perustajajäseniin kuuluu olympiatyylin- ja ammattilaisten Euroopan mestaruuden voittanut Olli Mäki. Olli toimi pitkään seuran seuran valmentajana ja hänen poikansa Pekka Mäki otti seuran valmennusvastuun harteilleen isänsä jälkeen.


title: Kirkkonummen Nyrkkeilykerho

text: Kirkkonummen Nyrkkeilykerhon kuuluisimmat kasvatit ovat nyt jo aktiiviuransa lopettaneet Amin Asikainen ja Joni Turunen. Aikavälillä 1978–2015 KNK:n värejä edustaneet nyrkkeilijät saavuttivat yleisten sarjojen SM-kilpailuista yhteensä 8 kultaa, 9 hopeaa, 15 pronssia. Asikainen toimii nykyään KNK:n valmentajana yhdessä Jan Nyholmin kanssa.


title: Kirkkonummen Nyrkkeilykerho

text: Kirkkonummen Nyrkkeilykerhossa on tällä hetkellä (tammikuu 2016) jo liki 100 jäsentä. Seuran ryhmissä voi helposti tutustua lajin saloihin, sillä jokaiselle löytyy tasonsa mukainen ryhmä. Valikoimaan kuuluu miesten- ja naisten kuntonyrkkeily, junioreiden Nyrkkeilykoulu sekä kilpanyrkkeily. KNK:n Kilparyhmän kuumimmat nimet ovat tällä hetkellä Y75-kiloisten Suomen mestari Ilari Kujala sekä B-junioreiden MM-kisoissa sijoille 5.–8. iskenyt Krenar Aliu. Krenar Aliu voitti 2016 keväällä euroopanmestaruus kisoista pronssia voittaen armenian sekä unkarin ykkösiskijän.


title: Kirkkonummen Nyrkkeilykerho

text: Seuran harjoitussali (Epana) sijaitsee aivan Kirkkonummen keskustan tuntumassa Finnsbackassa.


title: Aarno Raninen

text: Aarno Erik Raninen (27. huhtikuuta 1944 Kuhmoinen – 3. syyskuuta 2014 Tuusula) oli suomalainen kapellimestari, säveltäjä, sovittaja, laulaja ja kosketinsoittaja. Hän aloitti uransa keikkamuusikkona jo 14-vuotiaana. Raninen keikkaili mm. Onni Gideonin yhtyeessä sekä Smokings-yhtyeessä.


title: Aarno Raninen

text: Ranisen tunnetuimpia sävellyksiä ovat muun muassa "Näin on", "Lapponia", "Huilumies" sekä joululaulu ”Tule joulu kultainen”. Lisäksi hän sävelsi salanimellä George Romain televisiosarjojen "ÄWPK – Älywapaa palokunta" ja "Soitinmenot" laulut sekä "Kymppitonnin" tunnusmusiikin. Aarno Raninen sovitti muun muassa Seija Simolan laulut "Kun aika on", "Maritza", "Rakkaus kasvoista kasvoihin" ja "Sulle silmäni annan".


title: Aarno Raninen

text: Ranisen säveltämä ja Monica Aspelundin laulama "Joiku" oli tammikuussa 1976 mukana Eurovision laulukilpailun Suomen karsinnassa, mutta ei päässyt varsinaiseen kilpailuun, jonne lähetettiin Fredi. Seuraavana vuonna Ranisen säveltämä ja jälleen Aspelundin laulama "Lapponia" valittiin edustamaan Suomea Lontooseen. Kappale sijoittui kymmenenneksi saatuaan 51 pistettä. Vuonna 1989 Aarno Raninen soitti kinourkuja ja viihdepianoa Miljoonasateen albumilla "Vain nopeat elävät". Samana vuonna Raninen oli mukana myös Miljoonasateen joulusinglellä "Kyyneleitä joulupuurossa" Hammondin soittajana että a-puolen laulun säveltäjänä.


title: Aarno Raninen

text: Raninen oli yksi matkustajista, joka oli kokemassa 30. syyskuuta 1978 tapahtunutta Oulun lentokonekaappausta.


title: Aarno Raninen

text: Raninen kuoli syyskuussa 2014 kotonaan Tuusulan Jokelassa sattuneessa tulipalossa, joka syttyi tupakoinnista sohvalla.


title: GMES

text:
Global Monitoring for Environment and Security (GMES)" "eli Copernicus," "on Euroopan unionin ympäristötiedon palveluverkosto, joka yhdistää kaukokartoitussatelliittitietoa maanpinnalta tehtyihin havaintoihin.
Se on tarkoitettu käytettäväksi muun muassa EU:n ilmanlaadun seurannassa, ympäristönsuojelussa, hätätilan hallinnassa ja meriliikenteen valvonnassa EU:n sisä- ja ulkopuolella.


title: GMES

text: Järjestelmään kuuluvat sen puitteissa rakennettavat Euroopan komission ja ESAn yhdessä rahoittamat Sentinel 1, Sentinel 2,Sentinel 3, Sentinel 4, Sentinel 5, Sentinel 5 Precursor sekä Sentinel 6 (Jason CS) kaukokartoitussatelliitit. Järjestelmä ostaa kaukokartoituskuvamateriaalia myös muiden kaukokartoitussatelliiteilta.


title: GMES

text: Järjestelmän perustan luovat eurooppalaiset kaukokartoitustutkimuksen ja -havainnoinnin verkostot, jotka ovat aloittaneet Euroopan komission kuudennen ja seitsemännen tutkimuksen puiteohjelman projekteina.


title: GMES

text:
Marraskuussa 2010 GMES:ästä tuli EU:n kaukokartoitusohjelma, jolla voi rahoittaa jatkuvaa toimintaa, eikä vain tutkimus- ja kehitystoimia. Ensimmäiselle kolmelle vuodelle budjetti oli 107 miljoonaa euroa. Vuonna 2013 ohjelman nimeksi vaihtui Copernicus Nikolai Kopernikuksen kunniaksi. Operatiivisen vaiheen alussa hankkeelle myönnettiin vuosille 2014–2020 massiivinen 3 786 miljoonan euron budjetti.
Vuoden 2014 alusta alkaen kyseiset verkostot alkavat toimia pysyvinä organisaatioina. Ne käsittelevät satelliittien ja muuten kerättävän maapallon, merien ja ilmakehän tilaa ja turvallisuutta koskettavan
mittausdatan.
GMES-hankkeen suurin tavoite ei liity satelliitteihin vaan niiden keräämän datan käsittelyyn. Satelliitit vievät suuren osan rahoituksesta, mutta tietojen käytön laajentaminen on tärkein tavoite. Tavoitteena on saada data jalostettua käytännön hyötyä antaviksi "lopputuotteiksi" nopeasti ja että aikanaan ko. "lopputuotteet" olisivat likimain reaaliajassa käytettävissä. Näitä palveluita kehitettiin seitsemännen puiteohjelman tutkimusprojekteissa vuosina 2007–2013.


title: GMES

text: Tutkimusprojektit ovat Euroopan komission kuudennen (2002–2006) ja seitsemännen tutkimuksen puiteohjelman (2007–2013) hakujen luomia useiden maiden konsortioprojekteja. ESAn puolella on vastaavana aikana ollut käynnissä GMES Service Element -ohjelma, jota on jatkettiin vuoteen 2011. Sen jälkeen EU hoitaa satelliittikaukokartoituksen tutkimuksen ja operatiivisen toiminnan ja ESA keskittyy tieteellisen kaukokartoituksen satelliittien kehitykseen.GMESin ESAn ja EU:n yhteisrahoitteiset viisi satelliittiprojektia kantavat nimeä Sentinel, joka on suomeksi vartiosotilas. Tämä termi kuten esimerkiksi nimet (LISA) Pathfinder (suunnistaja) ja (Aurora) Flagship (lippulaiva) ovat ESA:n 2000-luvun alussa valitsemia termejä missioilleen, jotka on suoraan kopioitu suoraan yhdysvaltalaisesta avaruuspoliittisesta sanastosta, joka puolestaan on lainannut Yhdysvaltain 1800-luvun maaseutuun ja myöhempiin sotiin liittyviä avainsanoja.


title: GMES

text: Satelliitteja ei ole tarkoitus tehdä yksin kappalein vaan synnyttää satelliittiperhe, jossa samankaltaisia mutta aika ajoin uudistettuja satelliitteja valmistetaan vuosikymmenien ajan. Tällöin niiden tehtävä ei enää ole tieteellistä tutkimusta vaan operatiivista seurantaa.


title: GMES

text: ESA ja EU toteuttavat viisi "GMES Sentinel" -satelliittimissiota seuraavien 10 vuoden aikana. Vuoden 2006 loppuun mennessä Euroopan Komissio on päättänyt omasta tutkimuksen 7. puiteohjelmasta tulevasta rahoitusosuudestaan. Satelliitit maksavat muutamia satoja miljoonia euroja kappale. Komissio panostaa noin 650-700 miljoonaa euroa Sentinel 1-3-satelliittien kehitykseen vuosina 2007-2013. Se on noin 50% satelliittien suunnittelu- ja valmistuskustannuksista. Lopun rahoittaa ESA. Kesäkuussa 2010 ESA ilmoitti Sentinel-satelliittien rakentamisessa olevan 600 miljoonan dollarin rahoitusvaje, joka voi merkitä kustannusylityksiä tai voi johtua satelliittien suuremmasta määrästä (Sentinel A- ja B-satelliitit, kun alun perin näin ei ilmeisesti ollut tarkoitus).


title: GMES

text: Ensimmäisenä Sentinel-satelliittisarjoista alkoi Sentinel-1-tutkasatelliitin suunnittelu ja valmistus. Se on kuvaava tutkasatelliitti.


title: GMES

text: Sentinel 1 jatkaa ESAn ERS-1, ERS-2 ja ENVISAT-tutkasatelliittien sarjaa. Sen SAR-tutka toimii C-taajuuskaistalla (5,405 GHz, polarisaatiot: HH, HV, VH, VV) ja tekee interferometristä mittausta (jahka satelliitteja on taivaalla useampia). SAR-tutkan kuvausalan leveys on eri toimintamoodeissa 80–400 km paikkaresoluution ollessa parhaimmillaan 5 m x 5 m ja alimmillaan 25 m x 100 m. Se voi tarkentaa ottamaan 20 km x 20 km kuvia. SAR-tutkan toteuttaa saksalainen EADS Astrium GmbH.


title: GMES

text: Satelliitti on kolmiakselistabiloitu. Massa on 2300 kg, josta 130 kg on ajoainetta. Aurinkopaneelit tuottavat sähkötehoa 4800 W ja paristojen kapasiteetti in 324 Ah. Aluksen muistikapasiteetti on 900 gigabittiä ja tiedonsiirtokapasiteetti 600 Mb/s.


title: GMES

text: Sentinel 1:t laukaistaan Sojuz-kantoraketilla, mutta voidaan laukaista myös Zenit-kantoraketilla.


title: GMES

text: Sentinel 1:n tehtäviin kuuluu


title: GMES

text: Sentinel 1 -satelliitin nominaalinen toiminta-aika on seitsemän vuotta ja siinä on ajoainetta 12 vuoden toimintaa varten. Se lentää aurinkosynkroonisella 693 km korkealla kiertoradalla (inklinaatio on 98,18 astetta). Se palaa maanpinnan suhteen samalle radalle 12 vuorokauden välein, jossa välissä se kiertää maan 175 kertaa. Alus voi toimia ainakin 96 tuntia ilman maa-aseman apukomentoja. Se joutuu enintään 19 minuutiksi maan varjoon, joka on etu sen sähköjärjestelmän suunnittelun kannalta.


title: GMES

text: Sentinel 1:n varsinainen suunnittelu ja valmistus alkoi tammikuussa 2007 ESAn puitteissa. 19. syyskuuta 2007 ESA ja Thales Alenia Space solmivat arvoltaan 307 miljoonan euron kokoisen sopimuksen Sentinel 1 -satelliitin valmistamisesta.


title: GMES

text: Ensilaukaisun piti tapahtua joulukuussa 2012, joka on noin vuotta myöhemmin kuin alussa arvioitiin. Lopulta ensimmäinen Sentinel 1 laukaistiin 2014. Toinen Sentinel 1B laukaistiin 2016, minkä myötä Sentinel 1 -satelliitit kiertävät Maata samalla radalla mutta 180 astetta eri kohdassa eli toisiinsa nähden vastakkaisilla muolilla Maata.


title: GMES

text: Vuoteen 2020 mennessä ESA haluaisi rakentaa 3-4 tällaista satelliittia. ESA ja Thales Alenia Space solmivat maaliskuun puolivälissä 2010 sopimuksen toisen Sentinel 1 (Sentinel 1B) ja Sentinel 3 (Sentinel 3B) -satelliitin valmistuksesta yhteensä 270 miljoonan euron hintaan. Suomalainen DA-Design Oy toteuttaa osan Sentinel 1A ja Sentinel 1B -satelliittien SAR-tutkien komponenteista perustuen yrityksen saamaan kokemukseen mm. Saksan TerraSAR-X-satelliitista. Kolmas Sentinel 1 -satelliitti laukaistaan vuonna 2018. Sitä seuraava satelliitti laukaistaan vuonna 2021 ja myöhemmät sitä mukaa kuin avaruudessa toimivien satelliittien toiminta-aika umpeutuu.


title: GMES

text: Sentinel 1A laukaistiin Sojuzilla Kourousta 3. huhtikuuta 2014.


title: GMES

text: Sentinel 1B laukaistiin Sojuzilla Kourousta 25. huhtikuuta 2016. Samalla laukaisulla laukaistiin neljä muuta satelliittia, joista kolme on pieniä nanosatelliitteja ja yksi jääkaapin kokoinen tutkimuslaite.


title: GMES

text: Sentinel 2 on optisen alueen kaukokartoitussatelliitti.


title: GMES

text: Eräässä mielessä se korvaa NASAn Landsatin ja jatkaa CNESin SPOT-satelliittien sarjaa. Satelliitti kuvaa maanpintaa 13 kanavalla (multispektraalikuvaus). Sen kuvauksen epätarkkuus on 10, 20 ja 60 metriä riippuen kuvausmoodista. Kohteina kaupungit, metsät, pellot jne. Kahdella satelliitilla sama paikka kuvataan joka kuudes päivä.


title: GMES

text: Alkuperäisessä suunnitelmassa ensimmäinen Sentinel 2 -satelliitti laukaistaan vuonna 2013, toinen vuonna 2016, kolmas vuonna 2019 ja niitä seuraavat alkaen vuonna 2022.


title: GMES

text: Maaliskuussa 2010 ESA solmi 105 miljoonan euron sopimuksen EADS Astriumin kanssa Sentinel 2B -satelliitin valmistuksesta.


title: GMES

text: Patria toimittaa Sentinel-2 satelliitteihin Remote Interface Unitit, jotka ohjaavat mm. asennonsäätöön liittyviä komponentteja.


title: GMES

text: Sentinel 2A piti laukaista vuonna 2013 venäläisellä Rockot-kantoraketilla.. Laukaisu siirtyi vuodelle 2014 ja edelleen vuodelle 2015. Sentinel 2A laukaistiin lopulta kesäkuussa 2015 Vega-raketilla Guyanan avaruuskeskuksesta ja viikon sisään voitiin ottaa ensimmäiset kuvat. Kameralaitteistojen kalibrointivaihe kestää noin kolme kuukautta ennen varsinaisten havaintojen aloittamista.


title: GMES

text:
Kolmas Sentinel-satelliitti on meriä tutkiva satelliitti. Se laukaistiin helmikuussa 2016 Plesetskin kosmodromista. Satelliitin pääinstrumentin altimetri (kuten esimerkiksi TOPEX/Poseidon ja Jason-satelliitit). Satelliitti kuvaa meren "väriä" optisilla ja infrapuna-alueen radiometreillä. Se mittaa meren pintalämpötilaa. Instrumentit:
Mittauksen tarkkuus on 300 metriä.


title: GMES

text: Ensimmäinen satelliitti laukaistaan vuonna 2013 ja toinen vuonna 2017. ESA ja Thales Alenia Space solmivat maaliskuun puolivälissä 2010 sopimuksen toisen Sentinel 1 ja Sentinel 3 -satelliitin valmistuksesta yhteensä 270 miljoonan euron hintaan. Patria rakentaa Sentinel 3A ja Sentinel 3B -satelliittien aurinkopaneeleiden hiilikuiturakenteet. Kolmas satelliitti laukaistaan vuonna 2023 ja sitä seuraava vuonna 2023.


title: GMES

text: Sentinel 3A piti laukaista vuonna 2013 venäläisellä Rockot-kantoraketilla. Laukaisu tehdään 16. maaliskuuta 2016 Kazakstanista. Sentinel 3B lentää vuonna 2017.


title: GMES

text: Sentinel 4 ei ole satelliitti, vaan se on EUMETSATin MTG Sounder-sääsatelliitin laite, joka mittaa ilmakehän kemiaa geosynkroniselta kiertoradalta. Sen pääurakoitsija on Astrium GmbH, joka toteuttaa laitteet 150 miljoonan euron hintaan.


title: GMES

text: Ensimmäinen MTG-satelliitti laukaistaan vuonna 2019. EU rahoittaa siihen Sentinel 4 -instrumentin ja itse MTG-sääsatelliitin kehittävät ESA ja EUMETSAT nimellä Meteosat Third Generation, jonka kehitystyö on alkanut ESAn puitteissa vuonna 2008. Myöhempien MTG-satelliittien mukana Sentinel 4 -laite lentää vuonna 2024 ja 2031 (tai vuonna 2027 riippuen lähteistä).


title: GMES

text: Sentinel 5 ei ole satelliitti, vaan mittalaite, joka lentää EUMETSATin Post-EPS-sääsatelliitin, joka mittaa ilmakehää matalalta naparadalta, mukana.


title: GMES

text: Post-EPS on EUMETSATin Metop-satelliittien seuraaja. Ensimmäinen satelliitti laukaistaan vuonna 2019, seuraava vuonna 2026 ja sitä seuraava vuonna 2032.


title: GMES

text: Sentinel 5/Post-EPS-sääsatelliittia varten on ESAssa aloitettu Sentinel 5 Precursor -satelliittiprojekti, joka on Hollannin avaruusjärjestön NIVRin ja ESAn yhteisrahoitteinen. EU on liittynyt sen rahoittajiin.


title: GMES

text: Sentinel 5 Precursor -satelliitti lentää vuonna 2015 kuljettaen TROPOMI-otsoni-instrumenttia, joka perustuu NASAn EOS-Aura-satelliitilla lentävään OMI-otsoni-instrumenttiin. TROPOMIn tuleva käyttäjä on KNMI ja kehittäjä TNO-tutkimuslaitos.


title: GMES

text: Suomessa TROPOMIn tiedekäyttäjä on Ilmatieteen laitos.


title: GMES

text: Jason Cryosat tai Jason Continuous Service lisäys alkuperäiseen GMES Sentinel-ohjelmaan. Se on ESAn toteuttaman Cryosat-satelliitin jatkomissio ja Ranskan CNESin ja Yhdysvaltain NASAn Jason-satelliittien jatkomissio.


title: GMES

text: Se mittaa merta ja merijäätä.


title: GMES

text: Ensimmäinen satelliitti laukaistaan vuonna 2017.


title: Espírito Santo

text: Espírito Santo on osavaltio Brasilian kaakkoisosassa. Sen pääkaupunki on saarella sijaitseva miljoonan asukkaan Vitória. Suomeksi Espírito Santo tarkoittaa Pyhää Henkeä.


title: Espírito Santo

text: Alue rajoittuu idässä Atlantin valtamereen, pohjoisessa Bahiaan, lännessä Minas Geraisiin ja etelässä Rio de Janeiroon. Osavaltiossa on arviolta 3 973 697 asukasta (vuonna 2016) ja sen pinta-ala on 46 099 neliökilometriä.


title: Espírito Santo

text: Espírto Santo on jaettu väestönlaskua ja tilastointia varten neljään suuralueeseen: Keski-Espírito Santo, Pohjoisrannikko, Luoteis-Espírito Santo ja Etelä-Espírito Santo. Hallinnollisesti osavaltio jakautuu 13 ala-alueeseen, jotka on jaettu 78 kuntaan. Ala-alueet ovat:


title: Boughéra el-Ouafi

text: Ahmed Boughéra El Ouafi, oikealta nimeltään Boughera Louasi (15. lokakuuta 1898 Algeria – 18. lokakuuta 1959 Ranska) oli Algeriasta kotoisin ollut berberi, joka voitti vuoden 1928 Amsterdamin olympialaisissa maratonjuoksun olympiakultaa.


title: Boughéra el-Ouafi

text: Hän, oikealta nimeltään Boughera Louasi, syntyi tuolloin Ranskan siirtomaavallan alla olleessa Algeriassa, Sétifin kaupungin lähistöllä. Hän liittyi Ranskan armeijaan, jossa eräs korkea-arvoinen upseeri huomasi hänen urheilulliset lahjansa, ja hänet pian lähetettiinkin Ranskaan urheilukilpailuihin. Hyvien otteidensa ansiosta hän pääsi edustamaan Ranskaa 1924 Pariisin olympialaisten maratonille, jolla sijoittui lopputuloksissa seitsemännelle sijalle.


title: Boughéra el-Ouafi

text: Hyvien otteidensa ansiosta hän pääsi osallistumaan myös neljän vuoden kuluttua Amsterdamissa, Alankomaissa pidettyjen olympialaisten maratonkilpailuun. Toisin kuin aikaisemmin olympialaisten maratoneilla, jotka oli juostu kuumassa, paahtavan helteisessä säässä, oli Amsterdamissa sää hyvin kolea ja tuulinen. Kääntöpaikalla kiharapäinen Boughéra oli vasta 15. sijalla, mutta hän otti raivokkaan loppukirin vain viitisen kilometriä ennen maalia ja kukisti Chilestä saakka tulleen sanomalehtimyyjän Manuel Plaza Reyesin lopulta 26 sekunnin erolla.


title: Boughéra el-Ouafi

text: Olympiavoittonsa jälkeen Boughéra lähti kiertelemään Yhdysvaltoja ja menetti samalla amatööriasemansa, josta noihin aikoihin oltiin hyvin tarkkoja. Näin hän ei enää voinut urheilla vaan perusti Pariisiin kahvilan. Hän vietti kurjaa elämää, alkoholisoitui ja vaipui pitkäksi aikaa unohduksiin. Vasta kun toinen Ranskan väreissä juossut algerialainen, Alain Mimoun, voitti 1956 Melbournen kisoissa olympiamaratonin, myös Boughéra El Ouafia muistettiin ja autettiin lahjoituksin.


title: Boughéra el-Ouafi

text: Algerian vapautusrintaman joukot tappoivat Boughéran vain kolme päivää hänen 61-vuotissyntymäpäivänsä jälkeen hänen kieltäydyttyä tukemasta liikettä.


title: Billy Konchellah

text: Billy Komintai Konchellah (s. 20. lokakuuta 1961 Kilgoris, Kenia) on entinen kenialainen 800 metrin juoksija, kaksinkertainen maailmanmestari. Toisin kuin useimmat kenialaiset huippujuoksijat, Konchellah ei tullut kalenjin-heimosta, vaan masai-heimosta.


title: Billy Konchellah

text: Konchellah oli 1980-luvun lopun ja 1990-luvun alun maailman kärkijuoksija kahdella ratakierroksella, mutta hän kärsi astmasta ja eräässä vaiheessa myös tuberkuloosista. Konchellah on tuomittu Suomessa vuonna 2005 vankeuteen raiskauksista.


title: Billy Konchellah

text: 1987 Rooman MM-kisoissa Kohchellah voitti maailmanmestaruuden MM-kisojen ennätysajalla 1.43,06. Hän uusi mestaruutensa 1991 Tokiossa. 1993 Stuttgartin MM-kisojen 800 metrin finaalissa kovana kirimiehenä tunnettu Konchellah pysytteli pitkään joukon perillä, ja aloitti 600 metrin kohdalla kovan loppukirinsä. Kiri ei kuitenkaan aivan riittänyt voittoon, vaan Konchellahin oli tyytyminen pronssimitaliin voiton mennessä maanmiehelle Paul Rutolle ja hopea Italian Giuseppe D'Ursolle


title: Billy Konchellah

text: Konchellah ei koskaan voittanut olympiamitalia. 1984 Los Angelesin olympialaisissa Konchellah sijoittui neljänneksi, mutta sekä 1988 Soulin kisat että 1992 Barcelonan kisat jäivät väliin sairastelujen takia.


title: Billy Konchellah

text: Vuonna 1997 Konchellah yritti vielä palata kilparadalle Ateenan MM-kisoihin, mutta tie katkesi Kenian kovatasoisiin karsintoihin.


title: Billy Konchellah

text: Konchellahin vuonna 1983 syntynyt poika Gregory Konchellah, joka on loikannut Bahrainiin ja tunnetaan nykyään nimellä Yusuf Saad Kamel, on myös keskimatkojen juoksija. Yusuf Saad Kamel voitti vuonna Berliinin MM-kilpailuissa 2009 kultamitalin 1 500 metrin juoksussa.Juoksu-uransa jälkeen Billy Konchellah on suorittanut business-tutkinnon San Diegossa, Yhdysvalloissa, ja asunut Suomessa. Suomessa hänellä on lapsi suomalaisen vaimonsa kanssa.


title: Billy Konchellah

text: Konchellah opiskeli vuonna 2003 Coventryssa ja alkuvuodesta 2004 häntä vastaan nostettiin syyte raiskauksesta, jonka väitettiin tapahtuneen marraskuussa 2003. Tammikuussa 2005 hänet vapautettiin raiskaussyytteestä mutta tuomittiin epäsiveellisestä toiminnasta. Tutkintovankeuden pitkästä ajasta johtuen hän pääsi vapaaksi, mutta hänet vangittiin saman tien uudestaan ja palautettiin Suomeen, missä häntä odotti syyte kahdesta raiskauksesta.


title: Billy Konchellah

text: Suomessa Konchellah tuomittiin heinäkuussa 2005 Rovaniemen hovioikeuden päätöksellä kahdeksi ja puoleksi vuodeksi vankeuteen Oulussa vuonna 2002 tapahtuneista kahdesta raiskauksesta, lapsen seksuaalisesta hyväksikäytöstä ja huumausainerikoksesta. Molemmissa raiskaustapauksissa Konchellahin kerrottiin juottaneen uhrinsa puolustuskyvyttömään kuntoon. Lisäksi toinen uhreista oli alle 16-vuotias. Konchellah vapautui vankilasta kesällä 2006.


title: Sini Latvala

text: Sini Tuuli Susanne Latvala (o.s. Pöyry, s. 3. helmikuuta 1980 Kankaanpää) on suomalainen moukarinheittäjä.


title: Sini Latvala

text: Latvala aloitti moukarinheiton 13-vuotiaana. Häntä valmensi koko urheilu-uran ajan isänsä Jarmo Pöyry. Nuorten EM-kisoissa 1997 Latvala sijoittui hopealle ja 1998 nuorten MM-kisoissa Annecyssä hän voitti myös hopeaa ja jäi vain kolmen senttimetrin päähän kultamitalista. Saman vuoden Budapestin aikuisten EM-kilpailuissa hän karsiutui loppukilpailusta. Myös vuonna 1999 hän saavutti nuorten EM-hopeaa.


title: Sini Latvala

text: 2000 Sydneyn olympialaisten aikaan Latvala suoritti vapaaehtoista asepalvelusta. Hän pääsi Sydneyssä finaaliin, jossa sijoittui 12. sijalle. Ensimmäisissä aikuisten MM-kisoissaan 2001 Edmontonissa Latvalan tie katkesi karsintaan. 2002 EM-kisoissa Münchenissä Latvala sijoittui viidenneksi. 2003 MM-Pariisissa taival katkesi jälleen karsintoihin, samoin 2004 Ateenan olympialaisissa ja 2005 Helsingin MM-kisoissa. Latvalan kohtaloksi koitui myös 2006 EM-kisoissa jääminen karsintoihin tuloksella 65,72. Vuonna 2008 hän ei kilpaillut. Perheenlisäyksen jälkeen hän palasi kilpakentille Latvala-nimisenä heinäkuussa 2009.


title: Sini Latvala

text: Suomen mestaruuksia Latvalalle on kertynyt seitsemän kappaletta: 1997, 1998, 2002, 2003, 2004, 2005 ja 2006. SM-hopeaa hän on voittanut vuosina 2000, 2001 ja 2007 sekä SM-pronssia vuosina 2009, 2010, 2011 ja 2012. Vuoden 2012 jälkeen hän ei ole kilpaillut. Hänen henkilökohtainen ennätyksensä on 69,16, minkä hän heitti Kaustisella 1. heinäkuuta 2004. Hänen urheiluseuransa on Seinäjoen Seudun Urheilijat. Aiemmat seurat Kaukasten Voima ja Nurmon Urheilijat -99. Latvala on 182 senttimetriä pitkä.


title: Mari Piuva

text: Mari Piuva (s. 21. lokakuuta 1980 Kemi) on suomalainen jousiampuja. Piuva voitti tauluammunnan Suomen mestaruuden vuosina 1999, 2003 ja 2004. Ennen ensimmäistä mestaruuttaan hän oli harrastanut lajia vain viisi vuotta.


title: Mari Piuva

text: Vuoden 2002 EM-kisoissa Piuva sijoittui sijalle 40. Vuoden 2004 EM-kisoissa hänen sijoituksensa oli kahdeksas, ja EM-kisojen yhteydessä käydyn karsintakilpailun perusteella Piuva lunasti paikan saman vuoden Ateenan olympiakisoihin. Olympialaisten tähtäinjousen henkilökohtaisessa kilpailussa Piuva sijoittui 25:ksi.


title: Mari Piuva

text: Piuva harrastaa pyöräilyä, pikaluistelua ja uintia. Ammatiltaan hän on urheiluhieroja, ja hänellä on myös ravintolakokin koulutus. Häntä valmentaa Rauno Simula, ja seuratasolla hän edustaa Pohjan Jousta.


title: Yusuf Saad Kamel

text: Yusuf Saad Kamel (), alkuperäiseltä nimeltään Gregory Konchellah (s. 29. maaliskuuta 1983 Narok, Kenia) on masai-heimosta lähtöisin oleva 800 metrin juoksija, joka nykyään on Bahrainin kansalainen.


title: Yusuf Saad Kamel

text: Yusuf Saad Kamel sai Bahrainin edustusoikeuden 13. helmikuuta 2004. Hän saavutti pronssia vuoden 2004 Aasian sisäratojen mestaruuskisojen 800 metrillä. Vuonna 2004 hän voitti 800 metrin kilpailun. Vuotta myöhemmin samassa kisassa hän sijoittui toiseksi. Vuoden 2006 maailmancupissa Ateenassa hän voitti Aasian edustajana 800 metrin kilpailun ja vuonna 2007 hän oli nopein 800 metrillä.


title: Yusuf Saad Kamel

text: Maaliskuussa 2008 Yusuf Saad Kamel saavutti MM-pronssia Valenciassa pidetyissä sisäratojen MM-kilpailuissa Aasian halliennätyksellä 1.45,26. Pekingin olympialaisissa 2008 hän sijoittui viidenneksi.


title: Yusuf Saad Kamel

text: Berliinin MM-kilpailuissa 2009 Yusuf Saad Kamel voitti maailmanmestaruuden 1 500 metrillä ajalla 3.35,93 ja pronssia 800 metrillä ajalla 1.45,35.


title: Yusuf Saad Kamel

text: Yusuf Saad Kamel on 178 senttimetriä pitkä ja painaa 67 kilogrammaa. Hänen isänsä Billy Konchellah on 800 metrin kaksinkertainen maailmanmestari.


title: Kerma (Heinävesi)

text:
Kerma on kylä Heinävedellä, kirkolta noin 6 kilometriä Liperin ja Joensuun suuntaan seututie 476:n ja Heinäveden reitin varrella.
Kylätaajama on keskittynyt Kermankosken ja Kerman kanavan ympäristöön. Kermankoski on suojeltu, toisen luokan koski, jota myöten Kermajärvi laskee Haukiveden suuntaan. Kosken pudotus on 2,26 metriä, ja se voidaan ohittaa viereiseen kannakseen puhjotulla Kerman kanavalla. Koski sopii kanoottisouteluun kuten Heinäveden reitti ja Koloveden kansallispuisto muutenkin. Pohjois-Heinävedellä sijaitseva Karvionkoski ja Kermankoski ovat Heinäveden reitin suosituimmat kalastuskosket. Heinäveden Kerman kylässä on toiminut Etelä-Savon suurimpiin lukeutunut saha, Kerman saha, jonka jäljiltä on kosken rannalla vieläkin suuri purukasa.


title: Kerma (Heinävesi)

text: Kerma-nimi esiintyy Heinävedellä Kerman kylän ja kunnan sydämen Kermajärven lisäksi myös "Kermanrannassa", Heinäveden kirkonkylän sataman ympäristöä tarkoitettavassa alueessa. Kermansavi, heinäveteläinen keramiikan ja kaakeliuunien valmistaja, on myös nimensä saanut Kermasta. Sana kerma on perua Heinäveden alueella muinoin asuneiden lappalaisten kielen sanasta, joka tarkoittaa nuorta peuranvasaa.


title: Hasna Benhassi

text: Hasna Benhassi (s. 1. kesäkuuta 1978 Marrakech, Marokko) on marokkolainen keskimatkojen juoksija, maailmanmestari ja olympiahopeamitalisti.


title: Hasna Benhassi

text: Benhassi aloitti juoksemisen Sidi Youssef Ben Alin seurassa Marrakechissa, jossa Rabatin yleisurheiluinstituutin kykyjenetsijät hänet löysivät. Vuonna 1996 hän juoksi 800 metrillä Sydneyn alle 20-vuotiaiden MM-kisoissa, joissa pääsi välieriin.


title: Hasna Benhassi

text: Lissabonin sisäratojen MM-kisoissa 2001 Benhassi voitti 1 500 metrillä kultaa. MM-kultansa jälkeen Benhassi sai lapsen aviomiehensä Mohssine Chéhibin kanssa, mikä merkitsi välivuotta hänen hyvin alkaneella juoksijan urallaan.


title: Hasna Benhassi

text: Vuonna 2003 Hasna Benhassi palaili kilparadoille, mutta todelliseen huippukuntoon hän pääsi vasta seuraavana vuonna. Ennen Ateenan olympialaisia hän juoksi yhdeksän 800 metrin kilpailua joissa alitti kuusi kertaa kahden minuutin rajan eikä kertaakaan sijoittunut kolmatta sijaa alemmas. Ateenan olympialaisissa Benhassi selvitti tiensä vaivatta loppukilpailuun. Loppukilpailussa Ison-Britannian Kelly Holmes veti pitemmän korren vain 0,05 sekunnin erolla. Benhassin aika 1.56,43 oli kuitenkin sekä hänen henkilökohtainen että Marokon ennätys. 1 500 metrillä hän selviytyi myös finaaliin, mutta jäi lopulta sijalle 12. Samana vuonna syyskuussa hän voitti 800 metrin kilpailun Monacossa.


title: Hasna Benhassi

text: Kesällä 2005 Benhassi pudotti IAAF:n 800 metrin juoksun rankingin kärkipaikalta Maria Mutolan, joka oli pitänyt ykköspaikkaa hallussaan peräti 237 viikkoa. Helsingin MM-kisoissa 2005 Benhassi voitti 800 metrillä hopeaa Kuuban Zulia Calatayudin viedessä voiton. Moskovan MM-hallikisoissa 2006 hän saavutti pronssia. Osakan MM-kisoissa 2007 Benhassi kiri kovatasoisen finaalin kakkoseksi ajalla 1.56,99.


title: Hasna Benhassi

text: Benhassi voitti toisen olympiamitalinsa Pekingissä 2008, kun hän sijoittui pronssille 800 metrillä. Berliinin MM-kisoissa 2009 hän karsiutui välierissä.


title: Zdzisław Krzyszkowiak

text: Zdzisław Krzyszkowiak (3. elokuuta 1929 Wielichowo, Puola – 24. maaliskuuta 2003 Varsova oli puolalainen armeijan upseeri ja juoksija, olympiavoittaja ja kaksinkertainen Euroopan mestari, jonka parhaat vuodet sijoittuivat 1950- ja 1960-luvun taitteeseen.


title: Zdzisław Krzyszkowiak

text: Krzyszkowiak oli kaikkien matkojen juoksija, jonka sanotaan kärsineen juoksu-uransa aikana "kaikista mahdollisista loukkaantumisista". Hän oli 172 senttimetriä pitkä ja painoi 60 kg, luonteeltaan harvapuheinen.


title: Zdzisław Krzyszkowiak

text: Krzyszkowiak oli mukana jo 1956 Melbournen olympialaisissa, joissa sijoittui neljänneksi 10 000 metrillä. EM-kisoissa 1958 Ruotsin Tukholmassa ""Krzys"" voitti sekä 5 000 että 10 000 metrin juoksut.


title: Zdzisław Krzyszkowiak

text: Krzyszkowiak voitti ainoan estejuoksun Puolan-mestaruutensa jo vuonna 1953, ja vuonna 1960 hän juoksi 31-vuotiaana lajin uuden maailmanennätyksen 8.31,4 sekä voitti olympiakultaa Rooman olympialaisissa. Väliaikaisesti maailmanennätyksen vei hänen nimistään Grigori Taran ajalla 8.31,2, mutta vielä elokuussa 1961 Krzyszkowiak juoksi uusiksi ME-lukemiksi 8.30,4.


title: Zdzisław Krzyszkowiak

text: Sittemmin loukkaantumisherkkä Krzyszkowiak loukkaantui Ranskaa vastaan käydyssä maaottelussa niin vaikeasti, että hän joutui lopettamaan urheilu-uransa.


title: Bob Rock

text: Robert Jens "Bob" Rock (s. 19. huhtikuuta 1954 Winnipeg) on kanadalainen muusikko, ääniteknikko ja tuottaja. Hän aloitti uransa kitaristina The Payolas -yhtyeessä 1970-luvun lopulla. Myöhemmin Bob Rock on tuottanut mm. Mötley Crüen, Metallican, Bon Jovin, Anthraxin, Cherin, The Cultin, David Lee Rothin, Skid Row'n, Veruca Saltin, Our Lady Peacen ja Simple Planin musiikkia.


title: Bob Rock

text: Vuonna 1993 Bob Rock perusti Chris Taylorin kanssa yhtyeen Rockhead, joka julkaisi yhden albumin ja kaksi singleä, mutta hajosi sen jälkeen. Yhtyeen hajoamisen jälkeen Rock palasi tuottamaan muiden yhtyeiden musiikkia. Vuonna 2003 Rock soitti osissa tuottamansa Metallican St. Anger -albumin kappaleissa bassokitaraa.


title: Reload

text: Reload voi tarkoittaa ainakin seuraavia:


title: Yamilé Aldama

text: Yamilé Aldama (s. 14. elokuuta 1972 Havanna, Kuuba) on kuubalaissyntyinen kolmiloikkaaja, joka nykyään edustaa kansainvälisellä tasolla Britanniaa. Aikaisemmin hän on edustanut Kuubaa ja Sudania. Aldaman kolmiloikkaennätys on 15,29.


title: Yamilé Aldama

text: Yamilé Aldama on seitsenlapsisen perheen kuudes lapsi. Hän aloitti urheilu-uransa alakoulussa 12-vuotiaana, ja pian tämän jälkeen siirtyi urheilukouluun. Vuonna 1988 hän voitti korkeushypyn kultamitalin Keski-Amerikan ja Karibian nuorten mestaruuskisoissa. Aldama ajatteli, ettei hän ole tarpeeksi pitkä menestyäkseen korkeushypyssä, ja vaihtoi seitsenotteluun. Hän voittikin vuonna 1993 seitsenottelun José Barrientosin muistokisoissa ja hyppäsi korkeutta 188.


title: Yamilé Aldama

text: Vuonna 1994 Aldama kokeili kolmiloikkaa ja hyppäsi 13,29 metriä. Kaksi vuotta myöhemmin vuonna 1996 hän voitti Iberoamerikan mestaruuskisoissa Medellinissä, Kolumbiassa kolmiloikan tuloksella 14,39. Myöhemmin hän paransi ennätystään 14,43:een ja pääsi mukaan 1996 Atlantan kisojen olympiajoukkueeseen. Hän kuitenkin joutui jättämään kisat väliin loukkaantumisen takia.


title: Yamilé Aldama

text: Vuonna 1997 Aldama voitti ensimmäisen Kuuban mestaruutensa kolmiloikassa. Pariisin sisäratojen MM-kisoissa samana vuonna hän sijoittui kuudenneksi tuloksella 14,28 ja voitti Keski-Amerikan ja Karibian mestaruuskisojen hopeaa tuloksella 14,12. Ateenan MM-kisoissa hän ei kuitenkaan päässyt loppukilpailuun hypättyään karsinnassa 14,09.


title: Yamilé Aldama

text: Vuonna 1998 Aldama hyppäsi 14,55 ja voitti jälleen Iberoamerikan mestaruuden Lissabonissa tuloksella 14,07. Lisäksi hän voitti kultaa Keski-Amerikan kisoissa. Yleisurheilun maailmancupissa Johannesburgissa hän sijoittui tuloksella 14,29 kolmanneksi.


title: Yamilé Aldama

text: 1999 sisäratojen MM-kisoissa Maebashissa Aldama sijoittui seitsemänneksi tuloksella 14,47. Samana vuonna hän sivusi Kuuban ennätystä 14,60 ja voitti Kuuban mestaruuden toukokuussa. Kaksi kuukautta myöhemmin hän voitti kultaa Pan-Amerikan kisoissa ennätyksellään 14,77 ja elokuussa Sevillan MM-kisoissa saavutti hopeaa tuloksella 14,61. Hänen kehityksensä ei jatkunut yhtä nousuvoittoisena 2000 Sydneyn olympialaisiin tultaessa, joissa hän kuitenkin saavutti neljännen sijan tuloksella 14,30. Hän voitti 2000 jälleen Kuuban mestaruuden.


title: Yamilé Aldama

text: Vuonna 2001 Aldama muutti Lontooseen ja jäi äitiyslomalle saatuaan lapsen skotlantilaisen miehensä "Andrew Doddsin" kanssa. Koska hän asui ulkomailla, ei Kuuba antanut hänen kilpailla kansainvälisissä kilpailuissa. Aldama yritti saada Britannian passia vuodeksi 2003, mutta ei kolmen vuoden karenssiajan takia olisi kyennyt kilpailemaan olympialaisissa tai MM-kisoissa.


title: Yamilé Aldama

text: Vuonna 2003 Havannassa suoritetun harjoitusrupeaman jälkeen Aldama ylitti Ostravassa 15 metriä 11. naisena kautta aikain. Hän ylitti 15 metriä vielä neljä kertaa Kultaisen liigan kisoissa Oslossa ja Roomassa, jossa saavutti oman ennätyksensä sekä Pohjois- ja Keski-Amerikan sekä Karibian ennätyksen 15,29. Helmikuussa hän oli hypännyt Karlsruhessa alueen halliennätyksen 14,88. Kuuban hallinto kuitenkin esti edustamasta maata 2003 Pariisin MM-kisoissa. Aldama päätti kautensa kakkossijaan tuloksella 14,99.


title: Yamilé Aldama

text: Tammikuussa 2004 Aldama sai Sudanin kansalaisuuden ja pääsi näin jälleen kilpailemaan kansainvälisissä arvokilpailuissa. Sisäratojen MM-kisoissa Budapestissa hän hyppäsi uuden Afrikan ennätyksen 14,90, mikä riitti hopeasijaan maailmanennätyksen 15,36 hypänneen Venäjän Tatjana Lebedevan takana. Samana vuonna Réthymnossa hän paransi uuden maanosansa ennätyksen lukemiin 15,21 ja voitti heinäkuussa Brazzavillessa Afrikan-mestaruuden tuloksella 14,90. 2. elokuuta Linzissä hän paransi vielä Afrikan ennätystä seitsemällä sentillä, lukemiin 15,28. 2004 Ateenan olympialaisissa Aldama sijoittui viidenneksi tuloksella 14,99. Koko kilpailun ajan hänellä oli vaikeuksia saada askelta sattumaan lankulle. Kauden päätteeksi hän oli kolmas . Hän hyppäsi 2004 myös Sudanin korkeushyppyennätyksen 185.


title: Yamilé Aldama

text: 2005 MM-kisoissa Helsingissä Aldama sijoittui neljänneksi tuloksella 14,72. Hän paransi Sudanin pituushyppyennätystä kahdesti tuloksin 577 ja 619. 2006 Moskovan MM-hallikisoissa hän saavutti pronssia loikittuaan 14,86. Saman vuoden elokuussa hän voitti Afrikan-mestaruuden Bambousissa tuloksella 14,71. Kauden päätteeksi hän sijoittui kolmanneksi sekä että maailmancupissa. Vuonna 2007 hän voitti kultaa Afrikan kisoissa Alger'ssa tuloksella 14,46, mutta karsiutui Osakan MM-kilpailujen loppukilpailusta. Hän paransi Sudanin pituushyppyennätyksen tulokseen 634.


title: Yamilé Aldama

text: Aldama sijoittui viidenneksi Valencian sisäratojen MM-kilpailuissa 2008 tuloksella 14,47. Toukokuussa hän sai hopeaa Addis Abeban Afrikan-mestaruuskilpailuissa loikittuaan 14,36. Pekingin olympialaisissa 2008 hän jäi karsinnassa ilman tulosta. Hän karsiutui loppukilpailusta myös Berliinin MM-kilpailuissa 2009 ja Dohan sisäratojen MM-kilpailuissa 2010.


title: Yamilé Aldama

text: Vuonna 2010 Aldama sai Britannian kansalaisuuden. Daegun MM-kisoissa 2011 hän edusti Britanniaa ja sijoittui viidenneksi tuloksella 14,50. Istanbulin sisäratojen MM-kilpailuissa 2012 hän voitti maailmanmestaruuden tuloksella 14,82. Lontoon olympialaisissa hän sijoittui viidenneksi tuloksella 14,48.


title: Flamenco

text: Flamenco on Andalusiassa kehittynyt espanjalainen musiikki- ja tanssilaji. Flamencon ylläpitäjinä ja kehittäjinä Andalusian romanit ovat jättäneet taiteenlajiin pysyvät merkit, mutta sen historialliset juuret ulottuvat maurien ja juutalaisten musiikkiperinteisiin.


title: Flamenco

text: Flamenco-nimityksen alkuperästä ei olla yksimielisiä. Uskotaan että nimi tulee arabiankielisestä sanasta "fellahmengu", joka tarkoittaa ”paimenta ilman maata”. Sana "flamenco" tarkoittaa kuitenkin espanjaksi myös flaamilaista. Yhteensattuman on oletettu johtuvan siitä, että romanit saapuivat maahan Kaarle V:n hallituskaudella samaan aikaan, kun maahan tuli runsaasti flaamilaisia sotilaita.


title: Flamenco

text: Flamencossa naiset käyttävät tanssikenkinä remmikenkiä, jotka muistuttavat tavallisia avokkaita. Pohjapuolella kengän kärjessä ja korossa on nauloja, jotka voimistavat koputuksesta aiheutuvaa ääntä. Korot ovat kengän koosta, mallista ja merkistä riippuen noin 4–7 cm korkeat. Miesten kengät ovat normaalin näköiset kengät tai nilkkurit, joissa tosin on matala korko (n. 2–4 cm).


title: Flamenco

text: Flamenco oli alun perin laulua ilman soitinsäestystä, mutta myöhemmin sille vakiintuivat säestyssoittimiksi flamencokitara ja lyömäsoittimia. Flamencoon toisinaan yhdistetyt kastanjetit kuuluvat itse asiassa andalusialaiseen kansantanssiperinteeseen, ja niitä käytetään nykyään flamencossa harvemmin. Flamencon, ja erityisesti tanssin ja kitaran käytön huima kehitys 70-luvusta tähän päivään on luonut termin "nuevo flamenco" (uusi flamenco) erotuksena perinteiselle flamencolle tai Francon suosimalle viihteellisemmälle ”turistiflamencolle”. Nykyflamencon yleisimmät vaikutteet ovat musiikissa Latinalaisen Amerikan salsa ja rumba, joiden vaikutukset kuuluivat jo 1900-luvun alun ns. "ida y vuelta" -lauluissa (suom. meno/paluu) kuten colombiana- ja guajira-tyylilajeissa. Myöhempiin vaikutteisiin kuuluvat jazz, pop sekä rock. Nykyflamencoa toteutetaan käytännössä lähes kaikilla mahdollisilla instrumentaatioilla eri yhteyksissä, mutta vaikka esimerkiksi alun perin perulainen rytmisoitin Cajon (esp. Cajón) on saanutkin flamencomuusikoiden keskuudessa yleisen hyväksynnän ”flamencosoittimena”, se oli Paco de Lucian 70-luvun lopulla lanseeraama ”tuliainen” Etelä-Amerikan kiertueeltaan. Tanssiin on vaikuttanut viime vuosikymmeninä lähinnä nykytanssi ja baletti.


title: Flamenco

text: Flamencon synty ajoitetaan yleensä 1400-luvun uskonnollisiin ja etnisiin vainoihin Espanjassa, joiden seurauksena maurit, juutalaiset ja mustalaiset pakenivat vuoristoihin syvemmälle asumattomille etelän seuduille. Näistä oloista katsotaan flamencon saaneen syvimmät ja rikkaimmat piirteensä sekä kolmen kulttuurin yhdistymisen myötä kehittyneet ainutlaatuiset rytmiset ja ilmaisulliset ominaisuutensa. Kirjallisuudesta löytyvät ensimmäiset maininnat flamencosta ovat peräisin vasta 1700-luvun lopulta.


title: Flamenco

text:
Flamencon ”kultainen kausi” ajoittui 1800- ja 1900-luvun taitteeseen, jolloin Andalusian kaupunkien kahviloista alkoi nousta suosittuja esiintyjiä, jotka myös mullistivat taidetta merkittävästi. Tähän aikakauteen ajoittui myös naisten ja miesten tanssien eroavaisuuksien selkeytyminen, jotka sata vuotta myöhemmin ovat taas hyvin lähellä toisiaan.
1900-luvun alun tärkeimpiä nimiä olivat muun muassa laulaja Silverio Franconetti, kitaristit Sabicas ja Ramón Montoya sekä tanssija Vicente Escudero. 1900-luvun puolivälissä vaikuttanutta tanssijaa Carmen Amayaa voidaan pitää yhtenä merkittävimmistä naistanssijoista kautta aikojen.


title: Flamenco

text: Flamenco jakautuu yli viiteenkymmeneen eri tyylilajiin eli "paloon". Eri tyylilajeista voi olla jopa tuhansia eri variaatioita ja lisää syntyy jatkuvasti. Laji sisältää oman rytmiikkansa sekä musiikillisen että liikkeellisen ominaispiirteensä. Keskeisiä lajeja ovat muun muassa Toná, Siguiriyas, Bulerías, Alegrías, Soleá, Tangos, Fandangos, Tientos ja Verdiales.


title: Flamenco

text: Nykyflamencon keskeisimpiin vaikuttajiin voidaan lukea musiikin puolella 1960-luvulla yhteistyönsä aloittaneet kitaristi Paco de Lucia sekä laulaja Camarón de la Isla. Heidän yhteistyönsä kesti lopulta aina Camarónin viimeiseksi jääneeseen levyyn asti vuodelta 1992. Tosin Camarónin huumeiden käytön sävyttämät elintavat johtivat ajoittain parin työskentelemään tahoillaan, jättäen Paco de Lucialle aikaa toteuttaa kitaristisia seikkailujaan muun muassa jazzin ja flamencon fuusioilla kokeillen ja vaikuttaen syvästi koko taiteenlajin tunnettavuuteen sekä tulevaisuuteen elävänä taiteena. Paco de Lucian apuna oli ja on lajin harrastajien keskuudessa lähes tarunomaisena pidetty tekninen osaaminen. Tanssin viimeisimpiä uudistajia ovat muun muassa 1990-luvulla maineensa luonut Antonio Canales, Eva La Yerbabuena, Israel Galván, Andrés Marín ja Rafaela Carrasco. Keskeisenä suosion luojana Espanjan ulkopuolella pidetään flamenco-elokuvista tunnettua Carlos Sauraa.


title: Flamenco

text: Flamencon suosioon Suomessa on vaikuttanut laaja määrä harrastajia sekä useimpien kansainvälisesti keskeisimpien artistien sekä ryhmien tiiviit vierailut 1990-luvun alusta lähtien. Tähän ovat vaikuttaneet erityisesti vuosittain järjestettävät ja kansainvälisesti merkittävät Tampereen Flamencoviikko ja Helsingin Flamencofestivaali. Uusin tulokas flamencofestivaalirintamalla on Helsingissä järjestettävä Kaari ja Roni Martinin johtama Flamingo-nykyflamencofestivaali. Suurimmassa osassa isoimpia suomalaisia kaupunkeja on flamencoyhdistys, joista vanhimpia ja suurimpia ovat Helsingin ja Tampereen yhdistykset. Erityisesti suomalainen flamencotanssi on nostanut profiiliaan viime vuosina ja nykyään suomessa toimii useita eri tasoisia flamencotanssiryhmiä, joista merkittävimpinä mainittakoon muun muassa Compañía Kaari Martin, Canela ja Katja Lundén Company ja Aho & Lundén Company.


title: Flamenco

text: Kesällä 2006 suomalainen flamenco sai kansainvälistä tunnustusta, kun Kaari ja Roni Martinin teos Kerro minulle sade palkittiin ensimmäisenä ulkomaisena teoksena Madridin koreografiakilpailun viisitoistavuotisessa historiassa. Vuonna 2007 Kerro minulle sade kutsuttiin Madridiin La otra mirada del flamenco -sarjaan, jossa se sai erityisesti huomiota osakseen ensimmäisenä kansainvälisenä esityksenä sarjan 12-vuotisessa historiassa, jossa on aiemmin nähty useita Espanjan nimekkäimpiä esiintyjiä.


title: Flamenco

text: Helmikuussa 2010 suomalainen flamencotaide sai harvinaisen tunnustuksen kotimaassaan, kun Roni Martin palkittiin Vuoden teatterimusiikkiteko-palkinnolla Compañía Kaari Martinille säveltämästään Peppi Pitkätossu -teoksesta Thalia-gaalassa.


title: Flamenco

text: Joulukuussa 2012 suomalainen flamenco sai tähän mennessä merkittävimmän huomionosoituksen, kun Compañía Kaari Martinin Korppi ja kello -teos voitti kolme pääpalkintoa maailman tärkeimmässä flamencokilpailussa Certamen de Coreografía de Danza Española y Flamencossa Madridissa. Kaari Martin voitti pääpalkinnon parhaasta soolokoreografiasta, Roni Martin parhaasta musiikista ja Erika Turunen parhaasta puvustuksesta. Koskaan aiemmin ei ole ulkomainen ryhmä vienyt kilpailun ykköspalkintoa. www.katjalunden.com


title: Vicente Amigo

text: Vicente Amigo Girol (s. 1967 Guadalcanal, Sevilla) on espanjalainen flamencokitaristi. Hän on soolouransa lisäksi toiminut säestäjänä muun muassa El Pelen, Camarón de la Islan, Vicente Soton, Luis de Córdoban ja Salmarinan levyillä sekä tuottajana muille artisteille.


title: Vicente Amigo

text: Amigo syntyi Sevillan maakunnassa, mutta asuu nykyään Córdobassa. Hänen ensimmäinen sooloalbuminsa oli vuonna 1991 julkaistu "De mi corazón al aire".


title: Jelena Slesarenko

text: Jelena Vladimirovna Slesarenko (o.s. Sivušenko, s. 28. helmikuuta 1982 Volgograd, Neuvostoliitto) on venäläinen korkeushyppääjä, olympiavoittaja ja sisäratojen maailmanmestari.


title: Jelena Slesarenko

text: Slesarenko sijoittui neljänneksi Grosseton alle 20-vuotiaiden EM-kilpailuissa 2001. Hän oli viides Wienin EM-hallikisoissa 2002. Hän sai hopeaa alle 23-vuotiaiden EM-kilpailuissa Bydgoszcsissa 2003 tuloksella 196 ja pronssia saman vuoden Daegun universiadeissa.


title: Jelena Slesarenko

text: Slesarenko nousi suuren yleisön tietoisuuteen voitettuaan Budapestin sisäratojen MM-kisoissa 2004 maailmanmestaruuden tuloksella 204. Hänen hyvä vireensä jatkui myös kesällä ulkoradoilla. Euroopan cupissa hän ylitti 204 sivuten omaa ennätystään. Ateenan 2004 olympialaisten loppukilpailussa Slesarenko ylitti 204 ensimmäisellään, mihin kukaan muu kilpailija ei kyennyt. Tämän jälkeen hän ylitti uuden Venäjän ja olympialaisten ennätyskorkeuden 206, ja yritti vielä maailmanennätystä 210, jossa kuitenkin epäonnistui. Hän päätti menestyksekkään kautensa voittoon .


title: Jelena Slesarenko

text: Kauden 2005 Slesarenko joutui olemaan pääosin kilpailuista sivussa loukkaantumisten takia. Hän joutui viime hetkellä jäämään pois myös Helsingin MM-kisoista. Hän kuitenkin ylitti heinäkuussa Tulassa 2 metriä. Moskovan MM-hallikisoissa 2006 Slesarenko voitti maailmanmestaruuden tuloksella 202. Göteborgin EM-kisoissa hän sijoittui viidenneksi ja Ateenan maailmancupissa hän voitti lajinsa.


title: Jelena Slesarenko

text: Vuonna 2007 Slesarenko voitti Euroopan cupin ja sijoittui Osakan MM-kilpailuissa neljänneksi. Maaliskuussa 2008 hän saavutti hopeaa sisäratojen MM-kilpailuissa Valenciassa tuloksella 201. Pekingin olympialaisissa hän sijoittui neljänneksi ylitettyään 201. Berliinin MM-kilpailuissa 2009 hän oli kymmenes. Daegun MM-kilpailuissa 2011 hän oli neljäs tuloksella 197 cm. Hän karsiutui loppukilpailusta Moskovan MM-kilpailuissa 2013.


title: Jelena Slesarenko

text: Slesarenko on 179 senttimetriä pitkä ja painaa 54 kilogrammaa.


title: Olga Kuzenkova

text: Olga Sergejevna Kuzenkova (, s. 4. lokakuuta 1970 Smolensk, Neuvostoliitto) on venäläinen armeijan upseeri ja moukarinheittäjä, olympiavoittaja ja Euroopan mestari.


title: Olga Kuzenkova

text: Kuzenkova on parantanut maailmanennätystä kuudesti. Vuonna 1997 hän ylitti ensimmäisenä naisena 70 metriä. Hän kärsi pitkään ikuisen kakkosen maineesta jäätyään vuosina 1998–2001 neljästi peräkkäin arvokisoissa hopealle. Kultatili aukesi kuitenkin Münchenin EM-kisoissa 2002. Pariisin MM-kisoista 2003 tuli jälleen hopeaa. Ateenan olympialaisissa 2004 ja Helsingin MM-kisoissa 2005 Kuzenkova kuitenkin voitti jälleen kultaa. Kuzenkovan Helsingin MM-kilpailuissa antama dopingnäyte tutkittiin uudelleen vuonna 2012 ja siinä oli merkkejä dopingin käytöstä. Hän sai kahden vuoden kilpailukiellon, joka päättyy 26. maaliskuuta 2015 ja hänen tuloksensa aikaväliltä 12.8.2005–11.8.2007 hylättiin takautuvasti.


title: Olga Kuzenkova

text: Kuzenkovan ennätys on 75,68, minkä hän heitti 4. kesäkuuta 2000 Tulan kaupungissa. Venäjän mestaruuden Kuzenkova on voittanut 11 kertaa (1992, 1993, 1994, 1997, 1998, 1999, 2000, 2001, 2002, 2003 ja 2004).


title: Ovako Imatra

text: Ovako Imatra Oy Ab on imatralainen terästehdas, joka valmistaa pyörö-, neliö- ja lattaterästankoja. Imatran tehdas kuuluu vuodesta 2018 japanilaiseen suurteräsyritykseen Nippon Steel & Sumitomo Metal sen suomalaisena tytäryhtiönä.


title: Ovako Imatra

text: Terästehtaan historia ulottuu vuoteen 1915, jolloin perustettiin Elektrometallurgiska AB, joka oli sähkökäyttöinen rautasulattamo. Yritys liitettiin vuonna 1934 sisaryhtiöönsä Oy Vuoksenniska Ab, jolla oli alunperin puuhiomotoimintaa vuosina 1927-1939.


title: Ovako Imatra

text: Vuonna 1936 Vuoksenniska rakensi Imatran rautatehtaan sähkösulaton harkkoraudan ja teräksen tuotantoon sekä valssaamon. Samaan aikaan Outokumpu rakensi kuparitehtaan, jonka sivutuotteena syntyi kiisutuhkaa, jota oli mahdollista hyödyntää harkkoraudan tuotannossa, jonka hyödyntäminen Vuoksenniskan rautatehtaan prosessissa onnistui vasta tutkimus- ja kehitystyön tuloksena. Vuonna 1943 Vuoksenniska perusti Turun harkkorautatehtaan koksimasuuneineen, joka valmisti suomalaisten valimoiden tarvitsevan rautatarpeen. Henkilökunnan määrä Turussa oli suurimmillaan 250 työntekijää., Elekrometallurgiskan ja Vuoksenniskan pääomistaja oli niiden perustamisesta 1915 ja 1926 lähtien vuorineuvos Berndt Grönblom yhdessä lankonsa vapaaherra Gustaf Aminoffin kanssa. Aminoff toimi alkuvaiheessa terästeollisuuden teknisenä johtajana. Vuoksenniskan enemmistöomistus siirtyi Grönblomille vuodesta 1936 alkaen.


title: Ovako Imatra

text: Ennen talvisotaa tärkeitä tuotteita olivat tuolloin erityisesti rautatiekiskot. Sotien aikana tärkeä merkitys oli sen tuottamalla kranaattiteräksellä, joka hallitsi sodan ajan tehtaan tuotantoa.


title: Ovako Imatra

text: Sotien aikana Imatran terästehdas vaurioitui, mutta onnistuttiin pian sodan jälkeen kunnostamaan niin, että tehdas oli mukana sodan jälkeisessä sotakorvaustoiminnnassa.


title: Ovako Imatra

text: Terästeollisuudessa tapahtui 1960-luvulla voimaskasta teknologista kehitystä. Tässä tilanteessa Vuoksenniskan Imatran tehdaskin erikoistui terästuotannossaan. Nimi "Ovako" tuli käyttöön 1969, kun imatralainen Vuoksenniska ja Fiskars yhdistivät terästuotantoaan. Wärtsilästä tuli Ovakon osaomistaja vuonna 1972. Työntekijöitä vuonna 1973 oli hieman yli 3 000. Tuotantoa oli lähes 497 000 tonnia terästä ja 144 000 tonnia harkorautaa.


title: Ovako Imatra

text: Imatran terästehtaan lisäksi suomalaiseen Fiskarsin ja Wärtsilän silloin omistamaan Ovako Oy:hyn liitettiin vuonna 1979 joukko Länsi-Uusimaalla sijainneita rautateollisuuden tuotantolaitoksia eli Taalintehdas, Billnäs, Koverhar ja Åminnefors sekä Turun harkkorautatehtaan ollessa myös aiemmin jo Vuoksenniskan tuotantoyksikkönä. Turun yksikkö lopetettiin 35 toimintavuoden jälkeen vuonna 1978.


title: Ovako Imatra

text: Suomalainen Ovako ja ruotsalainen SKF Steel fuusioituivat vuonna 1986 Ovako Steel -nimiseksi yhtiöksi. Siitä irrotettiin seuraavana vuonna 1987 Länsi-Uusimaan yksiköt Imatran terästehtaan jäädessä ainoaksi suomalaiseksi terästuotantoyksiköksi.


title: Ovako Imatra

text: Vuonna 1991 Imatran tehtaasta muodostui Imatra Steel Oy, kun ruotsalainen AB SKF ja suomalainen Wärtsilän seuraajayhtiö Metra Oy jakoivat silloisen Ovako-konsernin. Henkilöstöä terästehtaalla työskenteli noin 600. Metallitelaketjut kuuluivat Imatra Steel -yhtiöön Fiskarsin osan perintönä. Tämä liiketoiminta siirrettiin vuonna 1993 osaksi Loimaalla toimivaa OFA Oy:tä.


title: Ovako Imatra

text: Vuonna 2005 perustettiin uusi Oy Ovako Ab, jonka omistukseen Wärtsilä Oyj siirsi Imatra Steel Oy:n. Myöhemmin yhtiön nimi Ovako-konsernissa muutettiin muotoon Ovako Imatra Oy Ab. Vuonna 2006 omistajayhtiöt myivät Ovakon osakekannan kahdelle hollantilaiselle sijoitusyhtiölle ja saksalaiselle teräsalalla toimivalle Pampus-yhtiölle (Pampus Industrie Beteiligungen GmbH & Co. KG.). Vuodesta 2010 omistaja on pääomasijoitusyhtiö Triton. Triton ei kuitenkaan ostanut niitä Ovakon osia, jotka valmistavat valssilankaa ja jännepunoksia eli pitkiä erikoisterästuotteita. Työntekijöitä Imatran tehtaalla oli vuonna 2010 noin 600. Imatran tehtaan tuotanto vuonna 2016 oli 190 000 tonnia erikoisterästä.


title: Ovako Imatra

text: Omistusjärjestelyiden viimeinen vaihe tapahtui keväällä 2018, jolloin japanilainen suurteräsyritys Nippon Steel & Sumitomo Metal osti teräsyhtiö Ovakon. Tässä järjestelyssä Imatran tehdas on japanilaisyhtiön suomalainen tytäryhtiö.


title: A Night at the Opera

text: A Night at the Opera voi tarkoittaa seuraavia:


title: A Night at the Opera (Queenin albumi)

text: A Night at the Opera on Queenin vuonna 1975 äänittämä ja julkaisema rockalbumi, jota varsin yleisesti pidetään yhtyeen merkittävimpänä. Se on julkaistu uudelleen vuosina 1991 ja 2005. Albumin nimi tulee Marxin veljesten elokuvasta "Ilta oopperassa", jonka englanninkielinen nimi on "A Night at the Opera". Albumilta julkaistiin singleinä kappaleet ”I'm in Love with My Car”, ”You're My Best Friend”, ”'39” ja ”Bohemian Rhapsody”.


title: A Night at the Opera (Queenin albumi)

text: Kappale ”I'm in Love with My Car” on kokonaan rumpali Roger Taylorin laulama. Kappaleella ”Good Company” laulaa ja ukulelea soittaa kitaristi Brian May. ”'39” on myös Brian Mayn laulama.


title: A Night at the Opera (Queenin albumi)

text: Levyn tuotanto oli aikakauden kallein ja nauhoituksissa käytettiin kuutta eri äänitysstudiota. Panostus kuitenkin kannatti, sillä albumi pysytteli myyntilistoilla Yhdysvalloissa 56 viikkoa ja Isossa-Britanniassa 50 viikkoa.


title: A Night at the Opera (Queenin albumi)

text: Albumi julkaistiin vinyylinä ja C-kasettina vuonna 1975 ja CD-levynä vuonna 1986. Britanniassa albumin myynti ylitti platinalevyn myyntirajan 1. tammikuuta 1976. Albumi julkaistin uudelleen vuonna 1991 CD-levynä Yhdysvalloissa kahden bonusraidan kera. Albumi on myös harvoja levyjä jotka on julkaistu DVD-Audio-äänitteenä. DVD-Audiot julkaistiin vuonna 2002 Yhdysvalloissa ja Britannissa. Vuonna 2001 levy julkaistiin remasteroituna CD-levynä Japanissa ja vuonna 2004 Euroopassa japanilaisin kansitekstein. Vuonna 2005 julkaistiin maailmanlaajuisesti 30-vuotisjuhlaversio, joka sisälsi CD-levyn lisäksi DVD:n.


title: A Night at the Opera (Queenin albumi)

text:
A-puoli
B-puoliAlbumin arvosteluja:


title: Tatjana Lysenko

text: Tatjana Viktorovna Beloborodova (, o.s. Lysenko (Лысенко), s. 9. lokakuuta 1983 Bataisk, Neuvostoliitto) on venäläinen moukarinheittäjä. Hän on maailmanmestari vuosilta 2011 ja 2013.


title: Tatjana Lysenko

text: Lontoon olympialaisissa 2012 Lysenko voitti alun perin moukarinheiton olympiaennätyksellä 78,18 m. Hän kuitenkin menetti voittonsa vuonna 2016, kun hänen Lontoossa antamansa dopingnäyte osoittautui uusintatutkimuksissa positiiviseksi. Lysenko jäi ensimmäisen kerran kiinni dopingin käytöstä vuonna 2007. Tuolloin löydetty aine kuului niin sanottuun S4-luokkaan, tarkoituksena naishormonin aktiivisuuden estäminen. Hän sai kahden vuoden kilpailukiellon ajalle 15.7.2007–14.7.2009. Samalla Lysenkon 9. toukokuuta 2007 jälkeen tehdyt tulokset hylättiin.


title: Tatjana Lysenko

text: Daegun MM-kilpailuissa 2011 Lysenko voitti maailmanmestaruuden tuloksella 77,13. Moskovan maailmanmestaruuskilpailuissa 2013 hän voitti maailmanmestaruuden tuloksella 78,80. Tulos oli maailmanmestaruuskilpailujen kilpailuennätys ja tuolloin kaikkien aikojen toiseksi pisin heitto jääden Betty Heidlerin maailmanennätyksestä 62 senttimetriä.


title: Tatjana Lysenko

text: Lysenko on heittänyt kolmesti moukarinheiton virallisen maailmanennätyksen. Ensimmäisen kerran hän teki maailmanennätyksen 15. heinäkuuta 2005 Moskovassa heittäessään 77,06, jolla rikkoi Mihaela Melinten (76,07) lähes kuusi vuotta vanhan ME:n lähes metrillä. Kesäkuussa 2006 Gulfija Hanafejeva heitti 77,26, mutta kaksi viikkoa myöhemmin Lysenko heitti 77,41. Hän paransi ennätystä 15. elokuuta Tallinnassa lukemiin 77,80. Tämän ennätyksen rikkoi Anita Włodarczyk 2009 tuloksella 77,96. Lysenko tosin oli heittänyt vuonna 2007 Sotšissa 78,61, mutta dopingkärynsä vuoksi tämä tulos hylättiin myöhemmin.


title: Tatjana Lysenko

text: Ennen yleisurheilu-uraansa Lysenko oli lentopalloilija. Hän on naimisissa Nikolai Beloborodovin kanssa ja heillä on poika.


title: Tatjana Lysenko

text: Lähde: Tilastopaja


title: Winterheart’s Guild

text: Winterheart's Guild on suomalaisen power metal -yhtye Sonata Arctican kolmas studioalbumi. Se äänitettiin syksyllä 2002 ja julkaistiin helmikuussa 2003. Albumin normaaliversiolla on kymmenen kappaletta, mutta japanilaisella versiolla kuullaan myös bonuskappale "The Rest of the Sun Belongs to Me". Kappale on tosin mukana myös myöhemmin "Reckoning Night" -albumin yhteydessä julkaistulla "Shamandalie"-singlellä. Kappale "Victoria's Secret" on julkaistu myös EMI Finlandin kokoelmalevyllä: Kaikkien aikojen Suomimetallit.


title: Winterheart’s Guild

text: Albumin äänitysten aikaan Sonata Arcticalla ei ollut vakituista kosketinsoittajaa, joten koskettimista albumilla vastaavat laulaja Tony Kakko sekä Stratovarius-yhtyeen Jens Johansson. Uusi kosketinsoittaja Henrik Klingenberg liittyi yhtyeeseen äänitysten jo päätyttyä.


title: Winterheart’s Guild

text: Winterheart's Guild vietti Suomen virallisella albumilistalla yhteensä 12 viikkoa noussen parhaimmillaan listan kolmanneksi. Vuoden 2005 loppuun mennessä levyä oli myyty kultalevyyn oikeuttavat 15 000 kappaletta. Tähän mennessä albumia on myyty liki 20 000 kappaletta.


title: Winterheart’s Guild

text: Albumin viimeisen kappaleen "Draw Me" loppuun on piilotettu suomenkielistä puhetta.


title: Rihanna

text: Rihanna (oik. Robyn Rihanna Fenty, s. 20. helmikuuta 1988 St. Michael, Barbados) on barbadoslainen kahdeksankertainen Grammy-voittaja, R&B-, dance- ja poplaulaja, tanssija, malli sekä elokuvanäyttelijä. Rihanna on myynyt maailmanlaajuisesti yli 54 miljoonaa albumia sekä yli 200 miljoonaa singleä tehden hänestä yhden kaikkien aikojen menestyneimmistä artisteista. Hänellä on myös listaykkösiä yli 80 eri maassa


title: Rihanna

text: Rihanna on ensimmäinen naisartisti, joka on päässyt Britannian singlelistan ykkössijalle viitenä vuotena peräkkäin. Rihanna on myös nuorin artisti, jolla on 14 ykköshittiä Yhdysvalloissa: "SOS", "Umbrella", "Take a Bow", "Disturbia", "Live Your Life", "Rude Boy", "Love the Way You Lie", "Only Girl (In the World)", "What's My Name", "Diamonds", "We found love" , "Work" ja "S&M". Näiden ensimmäisen neljäntoista jälkeen Rihannan kappaleista Yhdysvaltojen listan kärkipaikalle ovat sijoittuneet "The Monster", "Where Have You Been", "Bitch Better Have My Money" sekä "FourFive Seconds"


title: Rihanna

text: Robyn Rihanna Fenty syntyi vuonna 1988 St. Michaelissa Barbadoksella guyanalaiselle Monica Fentylle (o.s. Braithwaite) ja afro-karibialais-irlantilaiset sukujuuret omaavalle Ronald Fentylle. Hänellä on kaksi nuorempaa veljeä, Rorrey ja Rajad. Rihannan ja tämän veljien lapsuuteen vaikutti syvästi heidän isänsä crackriippuvuus ja heidän vanhempiensa epävakaa avioliitto, joka päättyi Rihannan ollessa 14-vuotias. Rihanna kävi ala-asteen Charles F. Broome Memorial Schoolissa ja yläasteen Combermere Schoolissa. Jälkimmäisessä hän perusti musiikkitrion kahden luokkatoverinsa kanssa ollessaan 15-vuotias.


title: Rihanna

text: 7-vuotiaasta asti laulanut Rihanna aloitti uransa 14-vuotiaana tutustuttuaan Barbadoksella lomailleeseen tuottaja Evan Rogersiin, jonka vaimo on kotoisin Barbadokselta. Rihanna teki levytyssopimuksen Def Jam Recordingsin kanssa, muutti Yhdysvaltoihin 16-vuotiaana ja aloitti yhteistyön Jay-Z:n kanssa.


title: Rihanna

text: Rihannan ensimmäinen single ”Pon De Replay” ylsi kymmenen parhaan joukkoon useilla listoilla. Esikoislevy "Music of the Sun" julkaistiin elokuussa 2005. Rihanna lähti albumin jälkeen kiertueelle yhdessä Gwen Stefanin kanssa.


title: Rihanna

text: Huhtikuussa 2006 Rihanna julkaisi toisen albuminsa, "A Girl Like Me", jolta ensimmäisenä singlenä julkaistiin ”S.O.S. (Rescue Me)”. Nikelle mainoskappaleeksi sävelletty kappale menestyi hyvin listoilla, yltäen Billboard Hot 100 -listan kärkisijalle ja kakkoseksi Isossa-Britanniassa. Seuraava single ”Unfaithful”, joka Rihannan aiemmasta tuotannosta poiketen oli hidas kappale, ei menestynyt listoilla edeltäjänsä tavoin, mutta paremmin toisena singlenä kuin edellisellä levyllä "If It's Lovin' That You Want". Kolmantena singlenä julkaistiin "We Ride", sillä se oli Rihannan oma suosikki albumilta. "A Girl Like Me" -albumin neljännellä singlejulkaisulla ”Break It Off” vierailee Sean Paul.


title: Rihanna

text: Rihannan kolmas albumi "Good Girl Gone Bad" julkaistiin 5. kesäkuuta 2007. Ennen albumia julkaistu single ”Umbrella” menestyi erinomaisen hyvin listoilla rikkoen Yhdysvaltojen ja Brittien singlelistojen ennätyksiä. Albumin toisena singlenä julkaistiin ”Shut Up and Drive”, joka pääsi korkeimmalle listasijalleen Suomessa. Kolmas single oli ”Hate That I Love You” ja neljäs ”Don't Stop the Music” (ei virallinen). "Good Girl Gone Bad" on Rihannan maailmanlaajuisesti parhaiten myynyt albumi.


title: Rihanna

text: Rihanna julkaisi vuonna 2008 albumin "Good Girl Gone Bad Reloaded". Levy sisältää muun muassa kappaleet ”Take A Bow” ja ”Disturbia”. Näiden jälkeen julkaistiin vielä singlenä albumilta "Rehab", jossa vierailee Justin Timberlake.


title: Rihanna

text: Syksyllä 2009 Rihanna vieraili räppäri Jay-Z:n albumilla "The Blueprint Collector's Edition" kappaleessa ”Run This Town” yhdessä Kanye Westin kanssa. Samalla levyllä esiintyy myös Rihannan esikuva Alicia Keys. Rihannan neljäs albumi "Rated R" ilmestyi 23. marraskuuta 2009, joka sisältää muun muassa singlet ”Russian Roulette”, ”Hard” ja ”Rude Boy”.


title: Rihanna

text: Rihanna julkaisi 16. marraskuuta 2010 uuden albumin nimeltä "Loud". Albumin ensimmäinen single "Only Girl (in the World)" julkaistiin 13. syyskuuta 2010. Toinen single "What's My Name" julkaistiin 25. lokakuuta 2010, kolmas single "Raining Men" 7. joulukuuta, neljäs single "S&M" 13. tammikuuta 2011, viides single "California King Bed" 13. toukokuuta ja kuudes single "Man Down" 1. kesäkuuta. Kaikista singleistä on musiikkivideo.


title: Rihanna

text: Rihannan kuudes albumi nimeltään "Talk That Talk" julkaistiin 21. marraskuuta 2011. Ensimmäinen single albumilta on "We Found Love", joka julkaistiin 22. syyskuuta 2011. Kappaleesta on julkaistu musiikkivideo. Albumin toinen single "You Da One" julkaistiin 11. marraskuuta 2011, ja siitä julkaistiin vuoden 2011 lopussa musiikkivideo Lontoossa kuvattuna. Vuoden 2012 alkupuolella julkaistiin singlenä nimikkobiisi "Talk That Talk" sekä "Birthday Cake" -kappaleesta uusi versio, jossa vierailee Chris Brown. Viides single "Where Have You Been" on toinen megahitti Calvin Harrisin kanssa.


title: Rihanna

text: Vuonna 2012 Rihanna julkaisi seitsemännen albuminsa Unapologetic. Suurimmiksi hiteiksi syntyivät 'Diamonds' ja 'Stay'. Albumi oli suuri menestys, ja meni listaykköseksi monessa maassa.


title: Rihanna

text: 28. tammikuuta 2016 Rihanna julkaisi pitkään odotetun albuminsa "Anti". Albumin kannessa on runo sokeiden pistekirjoituksella. Osana 25 miljoonan dollarin sopimusta Rihannan kanssa Samsung osti miljoona albumia ja ne annettiin ilmaisina latauksina kuluttajille. Näin albumi sai Yhdysvalloissa platinalevyn kahdessa päivässä. Kyseinen albumi teki Rihannasta kaikkien aikojen eniten myyneen artistin Iso-Britanniassa. Albumin jokainen kappale meni Top 150-listalle Yhdysvalloissa.


title: Rihanna

text: Rihannalla on neljätoista listaykköstä Billboard Hot 100 -listalla. Ainoat, joilla on enemmän listaykkösiä ovat The Beatles, Mariah Carey ja Elvis Presley. Vuonna 2012 Rihanna nimettiin maailman 100 vaikutusvaltaisimpien henkilöiden joukkoon. Hän on ainoa ihminen, joka on voittanut AMA Icon -palkinnon. Hän on myös voittanut CDFA Fashion Icon -palkinnon. Rihanna on maailman Googletetuin henkilö, yli miljoona Googletusta päivässä. Hän on myös saanut merkinnän Guinness World Records -kirjassa myytyään kappaleitaan digitaalisesti enemmän kuin kukaan muu. Hän on Youtuben ja Spotifyn kuunnelluin henkilö, ja Facebookissa hänellä on enemmän seuraajia kuin kenelläkään muulla. Hän on maailman kaikkien aikojen digitaalisesti kuunnelluin artisti. Rihanna on myös Billboardin mukaan maailman kaikkien aikojen 5. menestynein artisti, ohittaen mm. Beyoncé Knowlesin, Eminemin ja Britney Spearsin. Rihanna on maailman kaikkien aikojen menestynein naisartisti heti Madonnan jälkeen.


title: Rihanna

text: Hänen esikuviaan ovat Mariah Carey ja Alicia Keys, joiden kanssa Rihanna on myös tehnyt syöpätutkimusta rahoittavan kampanjan tukemiseksi kappaleen Just Stand Up!. Suurimmaksi idolikseen hän on maininnut Whitney Houstonin.


title: Rihanna

text: Vuonna 2006 Rihanna perusti Believe -säätiön auttaakseen ympäri maailmaa vakavasti sairaita lapsia kuten leukemiaa sairastavia. Säätiöllä hän on kerännyt miljoonia dollareita ja auttanut useita sairaita lapsia.


title: Rihanna

text: Vuonna 2013 Rihanna aloitti Unicefin kanssa kampanjan "There for the Philippines". Kampanjan tarkoituksena oli kerätä rahaa ja apua taifuuni Haiyan uhreille. Rihanna itse lahjoitti kampanjalle 100 000 dollaria.


title: Rihanna

text: Rihanna on myös lahjoittanut 1,75 miljoonaa dollaria barbadoslaiselle syöpäsairaalalle.


title: Rihanna

text: Rihanna on konsertoinut Suomessa kolmesti: 14. maaliskuuta 2008, 15. elokuuta 2011 ja 28. heinäkuuta 2013.


title: Truman

text: Truman voi tarkoittaa seuraavia:


title: Organisaatiotaso

text: Biologiassa tarkastelukohteet voidaan luokitella erilaisille organisaatiotasoille. Tasoja ovat suurimmasta pienimpään:Jokainen taso koostuu yhdestä tai useammasta alemman tason yksiköstä ja mahdollisesti myös muusta ympäristöstä ja sen ominaisuuksista.


title: Organisaatiotaso

text: Esimerkiksi ekosysteemi koostuu eliöyhteisöstä sekä elottomasta luonnosta. Kudos taas koostuu useista soluista.


title: Lucius Aelius

text: Lucius Aelius Verus Caesar (k. 1. tammikuuta 138) oli roomalainen senaattori, jonka keisari Hadrianus adoptoi ja josta hän aikoi tehdä seuraajansa. Aeliuksen alkuperäinen nimi ennen adoptointia oli Lucius Ceionius Commodus.


title: Lucius Aelius

text: Hadrianus adoptoi Aeliuksen vuonna 136 ja nimitti hänet seuraajakseen. Aeliuksella ei tuolloin ollut sotilaallista kokemusta, mutta hän oli toiminut senaattorina. Aelius oli heikkokuntoinen ja ehti kuolla ennen Hadrianusta. Ennen kuolemaansa Hadrianus adoptoi Antoninus Piuksen sillä ehdolla, että tämä puolestaan adoptoisi ja tekisi seuraajikseen Marcus Aureliuksen ja Aeliuksen pojan Lucius Veruksen.


title: Sinéad O’Connor

text: Sinéad Marie Bernadette O’Connor (s. 8. joulukuuta 1966) on irlantilainen poplaulaja ja lauluntekijä. Hän aloitti uransa 1980-luvun alkupuolella yhtyeessä Ton Ton Macoute. O’Connorin äiti kuoli auto-onnettomuudessa 10. helmikuuta 1985. O’Connor lähti yhtyeestä myöhemmin samana vuonna. Hänen ensimmäinen sooloalbuminsa oli vuonna 1987 ilmestynyt "The Lion and the Cobra". Vuonna 1990 ilmestynyt toinen albumi "I Do Not Want What I Haven’t Got" sisälsi O’Connorin uran toistaiseksi suurimman ja tunnetuimman hitin, Princen kirjoittaman kappaleen ”Nothing Compares 2 U”.


title: Sinéad O’Connor

text: O’Connorilla on neljä lasta. Hän kertoi vuonna 2003 julkisesti olevansa biseksuaali.


title: Sinéad O’Connor

text: 1990-luvulla O’Connorilla diagnosoitiin virheellisesti kaksisuuntainen mielialahäiriö, joka korjattiin myöhemmin traumaperäiseksi stressihäiriöksi ja masennukseksi. Traumat johtuvat hänen äitinsä väkivaltaisuudesta. Äiti myös varasteli pakonomaisesti. Lisäksi O’connor joutui 14-vuotiaana "ongelmalapsena" puolentoista vuoden ajaksi pakkotyöhön katolisen kirkon nunnien ylläpitämään "langenneille naisille" tarkoitettuun työlaitokseen; Magdalena-pesulaan (Magdaleenakoti), Dublinin "Sisters of Our Lady of Charity laundryyn", jota hän kuvailee vankilaksi. Irlannin valtionjohto on myöhemmin pyytänyt Magdalena-nunnien uhreiksi joutuneilta 10 000 naiselta virallisesti anteeksi.


title: Sinéad O’Connor

text: O'Connor ilmoitti lokakuussa 2016 lopettaneensa 30 vuotta jatkuneen kannabiksen käytön ja olevansa kokonaan päihteetön. Hän ilmoitti lokakuussa 2018 kääntyneensä muslimiksi ja vaihtaneensa nimekseen Shuhada’ Davitt. Saman vuoden marraskuussa uutisoitiin, että hän pitää nykyisin valkoisia ihmisiä kuvottavina, ja että hän ei halua viettää enää yhtään aikaa valkoisten kanssa, eikä sellaisten, jotka eivät ole muslimeja.


title: Hjalmar Löfving

text: Hjalmar Edvard Löfving (26. tammikuuta 1896 Helsinki – 29. tammikuuta 1968) oli suomalainen piirtäjä, sarjakuvataiteilija ja animaattori. Hänen vanhempansa olivat poliisikomissaari August Teodor Löfving ja Ida o.s. Tiitinen. Hän kävi Suomen Taideyhdistyksen piirustuskoulun 1913–1917.


title: Hjalmar Löfving

text: Löfvingin tunnetuin sarjakuva oli Olli Pirteä, joka ilmestyi Sirkassa 1926–1945. Tämän jälkeen Olli Pirteä ilmestyi vielä jonkin aikaa lehdessä Lasten Maailma. Löfvingin surrealistisia piirteitä sisältänyt Olli Pirteä oli saanut selvästi vaikutteita Winsor McCayn Pikku Nemosta. Olli Pirteästä julkaistiin vuonna 2011 postimerkki. Muita Löfvingin sarjakuvia olivat mm. Pörröpää-Iivari, Pekka Ponteva, Tommi Typykkä sekä Pompus ja Nökö.


title: Hjalmar Löfving

text: Pilapiirroksia Löfving teki muun muassa Kurikka-lehteen.


title: Hjalmar Löfving

text: Löfving oli varsin tuottelias ja piirsi hyvin paljon kuva-arvoituksia eri lehtien tehtäväsivuille. Valokuvaaja Magnus Löfving, Hjalmarin poika, kertoo että isällä oli tapana tehdä töitä iltaisin lasten mentyä nukkumaan ja lähteä seuraavana aamuna tarjoamaan töitään myyntiin. Hjalmarille riitti muutaman tunnin yöuni. Magnus Löfving kertoo: "Isäni oli myös aina hyvällä tuulella. Hän oli positiivinen ihminen, joka osasi nauttia elämästä. Ja hänellä oli hyvä huumorintaju, eihän hän ilman sitä olisi voinut tehdä pilapiirroksiaankaan."


title: Hjalmar Löfving

text: Löfving oli myös suomalaisen animaatioelokuvan uranuurtajia yhdessä Eric Vasströmin, Yrjö Nortan ja Ola Fogelbergin kanssa. Kolme minuuttia pitkä "Muutama metri tuulta ja sadetta" (1932) animaatio kuvaa, kuinka kaupungilla kävelyllä oleva väki joutuu sateen yllättämäksi. Filmi on entisöity Suomen elokuva-arkistossa 1975. Se on ainut todistetusti selluloidi-tekniikalla valmistettu suomalainen animaatio ennen toista maailmansotaa.


title: P (vaativuusluokka)

text: P ("polynomial") on laskennan vaativuusteoriassa vaativuusluokka, johon kuuluvat ongelmat voidaan ratkaista deterministisellä Turingin koneella polynomisessa ajassa eli tehokkaasti. Polynominen aika tarkoittaa sitä, että ratkaisuun tarvittavien laskutoimenpiteiden määrä on O(n), missä a on vakio. Vaativuusluokkaan P kuuluvia ongelmia ovat muun muassa suurimman yhteisen tekijän etsiminen tai luvun verifiointi alkuluvuksi.


title: Bentsodiatsepiinit

text: Bentsodiatsepiinit ovat bentseeni- ja diatsepiinirenkaiden fuusion sisältäviä kemiallisia yhdisteitä, tarkemmin ottaen bentseenidiatsoniumsuoloja, joita käytetään lääkeaineina ja joilla on väärinkäyttöpotentiaalia. Rakenteellisesti useimmat lääkeryhmän aineista ovat 1,4-bentsodiatsepiini -nimisen yhdisteen johdannaisia.


title: Bentsodiatsepiinit

text: Ensimmäinen bentsodiatsepiini klooridiatsepoksidi tuli markkinoille 1960. Se korvasi vaarallisten ja enemmän riippuvuutta aiheuttavien barbituraattien käyttöä lääkkeenä. Bentsodiatsepiinit ovat turvallisempia kuin sivuvaikutuksiltaan rajummat ja herkemmin yliannostukseen johtavat barbituraatit.